text:
Our Lady Of Medjugorje
Messages From 1998 In Waray-Waray
Tugon ha petsa Enero 25, 1998 "Hinigugma ko na mga anak! Yana nga adlaw ino-otro ko an tawag ha iyo ha pag-ampo. Ha pag a-ampo la, mga anak, mababag-o an kasing-kasing niyo, mas u-upay, ngan mas mababalati-an an Pulong han Diyos. Mga anak, ayaw tugoti hi satanas na gub-on kamo ngan buhaton ha iyo kon ano an gusto niya. Tinatawag ko kamo na magma responsab-le ngan determinado ngan ha pag-kokonsagra hiton kada adlaw ha Diyos pa-agui ha pag-ampo. Hina-ut unta na an Santo Misa, mga anak, di-re la mahimo na kustombre niyo, kundi mismo kinabuhi niyo. Ha pag-buhi niyo han Santo Misa kada adlaw, mababalati-an niyo na kinahanglanon niyo an pagka-santohanon ngan tutubo kamo ha pagka-santohanon. Harani la ako ha iyo ngan nag-hahangyo atbang ha Diyos para hiton kada usa ha iyo, na tagan kamo Niya unta hin kusog para pag bag-o hiton iyo kasing-kasing. Salamat han iyo pag-responde hi-ne nga tawag ko." 01/98
Tugon ha petsa Pebrero 25, 1998 "Hinigugma ko na mga anak! Yana liwat na adlaw, a-anhi ako upod niyo ngan ino-otro an tawag ha iyo ngatanan na magpa-harani ha akon pa-agui ha mga pag a-ampo niyo. Ha espesyal na pa-agui, tinatawag ko kamo ha pag-sasalikway hiton kada-utan yana nga panahon hin grasya. Mga anak, mag-hunahuna ngan ibuhi, pa-agui hiton talagudti na mga sakripisyo niyo, an pasyon ngan pagkamatay ni Hesus para han kada usa ha iyo. Dida la kon humarani kamo kan Hesus na ma-iintendihan niyo an waray sukol na pag-higugma Niya para han kada usa ha iyo. Pa-agui ha pag a-ampo ngan an iyo pag-salikway han kada-utan, kamo mas a-abre ha regalo han pag-sarig ngan pag-higugma ngadto han Santa Iglesya ngan ha mga katawhan dida ha palibot niyo. Hini-higugma ko kamo ngan benebendisyunan ko kamo. Salamat han iyo pag-responde hi-ne nga tawag ko." 02/98
TINUIG NA PAGPAPAKITA KAN MIRJANA
An bisyunaryo na hi Mirjana Dragicevic-Soldo nagka-ada han iya regular na pinagpapakita-an ha petsa Marso 18, 1998. Guin hunong han Mahal na Birhen an adlaw-adlaw na pagpapakita kan Mirjana ha petsa Disyembre 25, 1982. Hadto nga panahon an Mahal na Birhen, katapos ihatag an katapusan han napulo na mga tugon-sekreto ha iya, nag sa-ad na magpapakita nala ha adlaw han kompleanyo niya, ha Marso 18, tubtub hiton bug-os na kinabuhi niya. Ngan amo liwat i-ne an nahitabo yana na tuig.
An pagpapakita inabot butnga han upat ngan lima ka minuto. An Mahal na Birhen nag-pulong ha iya bahin han mga tugon-sekreto, benendisyunan an ngatanan nga nakadto, ngan nag-hatag hi-nen sunod na tugon:
"Hinigugma ko na mga anak! Tinatawag ko kamo na mahimo kamo na akon suga, para mahayagan an ngatanan nga nabubuhi pa ha kasiruman, para pun-on an ira mga kasing-kasing han Kalinawan han akon Anak. Salamat han iyo pag-responde hi-ne nga tawag ko." 03/18/98
Tugon ha petsa Marso 25, 1998 "Hinigugma ko na mga anak! Yana liwat na adlaw tinatawag ko kamo na magpu-asa ngan mag-salikway han kada-utan. Mga anak, isalikway iton nag-pupugong na maka-kadto kamo harani kan Hesus. Ha espesyal na pa-agui tinatawag ko kamo: Mag-ampo, tungod kay dida la ha pag a-ampo malalakbayan niyo iton iyo kabobot-on ngan makaka-diskubre kamo hiton kabobot-on han Diyos bisan dida ha pinakaguti-ay na mga butang. Dida ha adlaw-adlaw na kinabuhi niyo, mga anak, mahihimo kamo na ehemplo ngan testigo na kamo nabubuhi para kan Hesus, o kontra ha Iya ngan an Iya kabobot-on. Mga anak, gusto ko na kamo mahimo na akon apostoles hin pag-higugma. Dida ha pag-hihigugma, mga anak, makikilala na ha akon kamo. Salamat han iyo pag-responde hi-ne nga tawag ko." 03/98
Tugon ha petsa Abril 25, 1998 "Hinigugma ko na mga anak! Yana nga adlaw tinatawag ko kamo, pa-agui ha pag-ampo, na mag-abre hiton kalugaringon niyo ha Diyos sugad hin usa nga bukad nga nag a-abre ngadto ha rayos han adlaw ha ka-agahon. Mga anak, ayaw kamo kahadlok. Upod ako niyo ngan nag-hahangyo ako atbang ha Diyos para han kada usa ha iyo para karawton hiton iyo kasing-kasing an regalo han pagbabag-o hin kinabuhi ngadto ha pagka Diyos-non. Amo la i-ne nga pa-agui, mga anak, na ma-iintendihan niyo an importansya hin-en grasya yana nga panahon ngan an Diyos magpapa-harani ha iyo. Salamat han iyo pag-responde hi-ne nga tawag ko." 04/98
Tugon ha petsa Mayo 25, 1998 "Hinigugma ko na mga anak! Yana nga adlaw tinatawag ko kamo, pa-agui ha pag a-ampo ngan pag-sasakripisyo, na mag-andam hiton iyo kalugaringon para ha pag-abot han Espiritu Santo. Mga anak, panahon i-ne yana hin grasya ngan, amo nga, guin tatawag ko kamo na mag-desider para ha Diyos an Taga-Himo. Tugoti Hiya na magbag-o ha iyo. Hina-ut unta na an iyo kasing-kasing andam makabati, ngan mag-buhi, hiton ngatanan na plano hiton Espiritu Santo para han kada usa ha iyo. Mga anak, tugoti an Espiritu Santo nga tugwayan kamo ha dalan han katinu-oran ngan pagka-salba pakadto ha kinabuhi nga waray katapusan. Salamat han iyo pag-responde hi-ne nga tawag ko." 05/98
Tugon ha petas Hunyo 25, 1998 "Hinigugma ko na mga anak! Yana nga adlaw gusto ko magpa-salamat ha iyo tungod hiton pag-buhi niyo han akon mga tugon. Benebendisyunan ko kamo ngatanan hin kinag-anak na bendisyun ngan dara ko kamo ngatanan ngadto atbang han Anak ko na hi Hesus. Salamat han iyo pag-responde hi-ne nga tawag ko." 06/98
An Bisyunaryo hi Ivanka Ivankovic-Elez Nagka-ada Han Iya Tinuig na Pinagpapakita-an ha Petsa Hunyo 25, 1998
Basi ha testimonya han mga bisyunaryo na hira Vicka, Marija, Ivan ngan Jakov, nagpapakita pa ha ira an Mahal na Birhen adlaw-adlaw, mintras hira Mirjana ngan Ivanka usa ka beses kada tuig hira pinagpapakita-an. Hadton adlaw han katapusan nga adlaw-adlaw na pagpapakita ha Mayo 7, 1985, katapos matagan han ika-napulo nga tugon-sekreto, nag-siring an Mahal na Birhen kan Ivanka na usa ka beses kada tuig hiya pagpapakita-an hasta katapusan han kinabuhi niya, dida ha adlaw han kumple-anyo.
Amo i-ne an nahitabo liwat yana nga tuig. Ha balay ni Ivanka hiya pinagpakita-an ngan inabot hin unom ka minuto.
Katapos han pagpapakita, nag-siring hi Ivanka na, "An Mahal na Birhen malipayon. Guin aro ko ha iya na bendisyunan an ngatanan nga nakadto, na guin sugot Niya. Nag-pulong ha akon an Mahal na Birhen bahin han tanan nga tugon-sekreto. Guin i-imbita Niya kita na mag-ampo para ha mga pamilya yana nga panahon ngan labi na nga ig-ampo adton may mga sakit. Guin tatawag kita na mag-abre hiton aton kasing-kasing ngan magpa-salamat ha Anak Niya para han grasya na guin hatag Niya ha aton. Ha pag-tatapos, nagpa-salamat an Mahal na Birhen ha aton para han aton mga pag-ampo ngan pag-higugma.
Tugon ha petsa Hulyo 25, 1998 "Hinigugma ko na mga anak! Yana nga adlaw, mga anak, ini-imbita ko kamo, pa-agui ha pag-ampo, na kumadto kan Hesus, para nga, ha kalugaringon na proyba, ma-diskubre niyo iton kahusay hiton mga guin himo han Diyos. Di-re kamo makaka-yakan o makaka-testigo bahin han pag-ampo, kon di-re kamo mismo nag a-ampo. Amo nga, mga anak, dida ha kalanoy han kasing-kasing, mag-permi kan Hesus, para bag-ohon Niya kamo gamit an pag-higugma Niya. Mga anak, panahon i-ne yana hin grasya para ha iyo. Pahimulsa hin ma-upay i-ne para hiton iyo kalugaringon na pagbag-o hin kinabuhi pagka Diyos-non, tungod nga kon a-ada ha iyo an Diyos, ha iyo na an ngatanan. Salamat han iyo pag-responde hi-ne nga tawag ko." 07/98
Tugon ha petsa Agosto 25, 1998 "Hinigugma ko na mga anak! Yana nga adlaw, ini-imbita ko kamo na magpa-harani pa ha akon pa-agui han pag-ampo. Mga anak, ako an Nanay niyo, hinihigugma ko kamo ngan gusto ko na iton kada usa ha iyo ma-salba ngan maka-upod ko ha Langit. Amo i-ne, mga anak, na mag-ampo, mag-ampo, mag-ampo tubtob ngada na iton kinabuhi niyo mahimo nga pag a-ampo. Salamat han iyo pag-responde hi-ne nga tawag ko." 08/98
Tugon ha petsa Septembre 25, 1998 "Hinigugma ko na mga anak! Yana nga adlaw, tinatawag ko kamo na mahimo na akon mga testigo pa-agui ha pag-bubuhi niyo hiton pag-sarig han mga amay niyo. Mga anak, nag-bibiling kamo hin senyales ngan mga tugon ngan di-re niyo nakikita na ha kada pag-sirang han adlaw, tinatawag kamo han Diyos na magbag-o hin kinabuhi pagka Diyos-non ngan bumalik ngadto ha dalan han katinu-oran ngan pagka-salba. Damo an iyo guin yayakan, mga anak, pero guti-ay la an iyo pag-tratrabaho pagbag-o hin kinabuhi ha pagka Diyos-non. Amo nga, magbag-o kamo hin kinabuhi ngadto ha pagka Diyos-non ngan mag-tikang pag-buhi hiton akon mga tugon, di-re dida ha pag-pupulong kundi pa-agui ha kinabuhi niyo mismo. Pa-agui hi-ne, mga anak, magkaka-ada kamo hin kusog mag-desider para ha tinu-od na pagbabag-o hiton iyo kasing-kasing. Salamat han iyo pag-responde hi-ne nga tawag ko." 09/98
Tugon ha petsa Oktubre 25, 1998 "Hinigugma ko na mga anak! Yana nga adlaw tinatawag ko kamo na magpa-harani ha akon Imakulada na Kasing-kasing. Tinatawag ko para ma-balik ha pamilya niyo an ka-abtik sugad hadton una nga mga adlaw nga di-in guin tawag ko kamo na mag-puasa, mag-ampo ngan magbag-o hin kinabuhi ha pagka Diyos-non. Mga anak, kinasing-kasing na guin karawat niyo an akon mga tugon, bisan kon di-re pa niyo batid kon ano an pag-ampo. Yana nga adlaw, tinatawag ko kamo na abrehan niyo hin kumpleto ha akon iton iyo mga kalugaringon para mabag-o ko kamo ngan ma-dara ko kamo ngadto ha kasing-kasing han Anak ko na hi Hesus, para pun-on Niya kamo hiton Iya pag-higugma. Amo la i-ne nga pa-agui, mga anak, na makaka-kita kamo hin tinu-od na kalinaw – iton kalinaw na an Diyos la an makaka-hatag ha iyo. Salamat han iyo pag-responde hi-ne nga tawag ko." 10/98
Tugon ha petsa Nobyembre 25, 1998 "Hinigugma na mga anak! Yana nga adlaw tinatawag ko kamo na mag-andam para han pag-abot ni Hesus. Ha espesyal na pa-agui, andama iton iyo kasing-kasing. Hina-ut unta na an pag Kumpisal ma-una nga akto hin pagbag-o niyo ha pagka Diyos-non, despues, mga anak, mag-desider ha pagka-santohanon. Hina-ut unta na an pagbag-o niyo ha pagka Diyos-non ngan an desisyun niyo para ha pagka-santohanon mag-tikang yana nga adlaw, ngan di-re buwas. Mga anak, tinatawag ko kamo ha dalan pagka-salba ngan gusto ko ipakita ha iyo an dalan ngadto ha Langit. Amo nga, mga anak, ina-angkon ko kamo ngan mag-desider kamo upod ko ha pagka-santohanon. Mga anak, seryosoha niyo iton pag-karawat han pag-ampo ngan mag-ampo kamo, mag-ampo, mag-ampo. Salamat han iyo pag-responde hi-ne nga tawag ko." 11/98
Tugon ha petsa Disyembre 25, 1998 "Hinigugma ko na mga anak! Yana ha kalipay han Pasko gusto ko na bendisyunan kamo. Ha espesyal na pa-agui, mga anak, hatag ko ha iyo an bendisyun han Ni?o Hesus. Hina-ut unta na pun-on kamo han kalinaw Niya. Yana nga adlaw, mga anak, waray kamo kalinawan bisan kon kamo nangangandoy hito. Amo nga, upod an Anak ko na hi Hesus, yana nga adlaw tinatawag ko kamo na mag-ampo, mag-ampo, mag-ampo, tungod kay kon waray pag a-ampo waray kamo kalipay o kalinawan o kinabuwasan. Mangandoy han kalinaw ngan pangita-a ito, kay an Diyos amo an tinu-od na kalinaw. Salamat han iyo pag-responde hi-ne nga tawag ko." 12/98
TINUIG NA PAGPAPAKITA KAN JAKOV HA PETSA DISYEMBRE 25, 1998
Katapos han pagpapakita nga nag-tikang ha alas 11:50 ha aga ngan inabot hin 12 ka minuto, nag-surat hi Jakov na:
"Malipayon an pag-kanhi han Mahal na Birhen. Guin sidngan niya ako sugad han kinustombre niya, nga ‘Dayawon hi Hesus!’ Nag-pulong hiya ha akon bahin han mga tugon-sekreto ngan katapos guin tagan niya ako hi-ne nga tugon:"
'Hinigugma ko na mga anak! Yana nga adlaw, ha kumpleanyo han akon Anak, puno an kasing-kasing ko hin waray sukol na kalipay, pag-higugma ngan kalinawan. Silbi nanay niyo, gusto ko na an kada usa ha iyo mabalati-an an kapareho na kalipay, kalinawan ngan pag-higugma dida ha kasing-kasing. Amo nga, ayaw kamo ka-hadlok na mag-abre hiton iyo kasing-kasing ngan i-halad niyo an kalugaringon kan Hesus, tungod kay amo la i-ne nga pa-agui na makaka-sulod Hiya ha kasing-kasing niyo ngan pun-on ito hin pag-higugma, kalinawan ngan kalipay. Hatag ko ha iyo an akon kinag-anak na bendisyun.'
Nangadye hi Jakov upod an pamilya niya. Nag-andam hiya han pagpapakita pa-agui han pag-Kumpisal ngan Santa Misa. Katapos han pagpapakita, nagtu-ok hiya hin guti-ay.


c: text/html

text:
San Fernando, Pampanga
- Para han syudad ha La Union, kitaa an Syudad han San Fernando, La Union.
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han San Fernando, (ha Kapampangan: Lakanbalen ning San Fernando/Ciudad ning San Fernando) usa nga ikaduha nga klase nga syudad ha lalawigan han Pampanga, Pilipinas. Amo ini an kapital nga syudad han Pampanga ngan sentro han rehiyon han Butnga nga Luzon (Rehiyon III). Kilalado an syudad tungod han mga dagko nga parol hini ngan tinatawag liwat ini nga "Kapital hin Pasko han Pilipinas." Ha tagsa Disyembre, mayda Festival hin Dako nga Parol dida hini nga syudad.
Sumala han census han 2000, mayda ini populasyon nga 221,857 ka tawo ha 43,649 nga mga panimalay. Nahamutang ini hin 67 ka kilometro ha amihanan tikang ha Manila, mga 50 ka kilometro ha sidlangan tikang ha Bahia han Subic ha Zambales, ngan mga 16 ka kilometro ha salatan tikang han Clark Field ha Syudad han Angeles. Nahamutang an syudad dida han pag-ultan han Butnga nga Luzon. Ginngaranan an syudad ha dungog ni Fernando VI ngan ginbutang ini han patronahe ni San Fernando, Hadi han Castilla y León, nga iton fiesta hini ginsasarog dida hit Mayo 30.
Mga baranggay[igliwat | edit source]
An Syudad han San Fernando ginbahin ngadto hin katloan kag lima (35) nga mga baranggay.
Mga sumpay ha gawas[igliwat | edit source]
- Opisyal nga websayt han Syudad han San Fernando
- Philippine Standard Geographic Code
- 2000 Philippine Census Information
- Opisyal nga Websayt han Philippine Tourism Authority
- Profile of Mayor Oscar Rodriguez
- eK! - electronic Kabalen: a Pampanga-based Kapampangan journal of ideas

robotstxt: allowed

filter: keep


text:
Salag
An Pugaran in paburunayan hin manok, kasagaran himo ini tikang ha linara nga palwa hin lubi. An salag[1], pugad[2] o pugarán lugar kun diin puydi kumapot hin bunay han hayop o lugar kun diin puydi inmukoy o pagpadako hin mga anak. Agsob ito hinimo ha organiko nga mga materyales sugad hit sanga, banwa ngan dahon, o puydi liwat usa ka buho ha tuna, o buho ha puno, bato ngan balay. Puydi liwat ini hinimo tikang ha materyales nga ginhimo han tawo sugad hit higot, plastik, tela, buhok, o papel.
Mga kasarigan[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 323.
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 295.


text:
Baselios Cleemis
Hi Moran Mor Baselios Cleemis Kardinal Thottunkal (Malayalam: മോറന് മോര് ബസേലിയോസ് കര്ദിനാള് ക്ലിമ്മിസ് കാതോലിക്ക ബാവ) nga natawo ha ngaran nga Isaac Thottunkal an yanâ nga Arsobispo Mayor ngan Catholicos han Singbahan Katolika Siro-Malankara. Ginpasaka hiya ngadto han Kolehiyo han mga Kardinal han Singbahan Katolika ni Papa Benedicto XVI ha Basílika ni San Pedro ha Vaticano dida han 24 Nobyembre 2012. Han panahon han pagpasaka ha iya hin pagka-kardinal, hiya an pinaka-bata nga api han Kolehiyo han mga Kardinal. Hiya an syahan nga kardinal tikang han Siro-Malankara nga rito. Han Enero 31, 2013, ginhimo hiya nga api han Kongregasyon para han mga Singbahan nga Sinirangan ngan han Pontifisyo nga Konseho para hin Diyalogo ha mga Relihiyon.
Sarusayo nga bahin han kinabuhi[igliwat | edit source]
Natawo hi Moran Mor Baselios Cardinal Cleemis Catholicos han Hunyo 15, 1959 ha ngaran nga Isaac Thottunkal ha Mukkoor, usa nga gutiay nga baranggay harani ha Bungto han Mallappally Town ha Pathanamthitta nga distrito ha Estado han Kerala ha salatan nga dapit han India. An iya mga kag-anak amo hira Mathew ngan Annamma Thottunkal.
Pag-aram[igliwat | edit source]
Nagtambong hiya han Minor Seminary Formation ha Tiruvalla tikang 1976 kutob 1979. Nakatapos hiya hin B.Phil. nga degree tikan ghan St. Joseph's Pontifical Institute, Mangalapuzha, Aluva nga diin hiya nagtambong tikang 1979 kutob 1982. Nakakuha hiya hin B.Th. nga degree tikang han Seminaryo Pontifisyo, Pune nga diin hiya nag-aram tikang han 1983 kutob 1986. Gin-ordenar nga padi hi Thottunkal han Hunyo 11, 1986. Nag-aram hiya para han Master of Theology ha Dharmaram College, Bangalore nga diin hiya nagtambong tikang han 1986 tubtob 1989. Kinmuha hi Thottunkal han iya Doctorate ha Ecumeniko nga Teolohiya tikang han Pontifisyo nga Unibersidad ni Santo Tomás Aquino (Angelicum), Roma han 1997.
Karera[igliwat | edit source]
Ha pag-uli niya tikang ha Romam hiya an nagin Vikaryo Heneral (Proto Sinkelos) han Eparkiya han Bathery. Ginnominar ni Papa Juan Pablo II hi Thottunkal nga Visitador Apostoliko ngan Kabulig nga Obispo han Trivandrum dida han 18 Hunyo 2001 para han mga Siro-Malankara nga na-ukoy ha Amihanan nga Amerika ngan Europa. Ginkonsagrar hiya dida han 15 han Agosto ha 2001 ha Tirumoolapuram, Tiruvalla, ngan nagkuha han ngaran nga Isaac Mar Cleemis.
Ginbutang han Santa Sede hi Cleemis nga ika-unom nga Obispo han Eparkiya han Tiruvalla dida han Septyembre 11, 2003. Gin-instalar hi Cleemis nga syahan nga Metropolitano nga Arsobispo han Arkieparkiya han Tiruvalla han Hunyo 10, 2006.
Napili hi Mor Baselios Cleemis hin tanan ngan waray may nagtipa komo Arsobispo Mayor Catholicos han Singbahan Katolika Siro-Malankara dida han syahan nga Baraan nga Sinodo hin mga Obispo hin pinili-ay han Singbahan Katolika Siro-Malankara nga ginpatawag dida han 7-10 Pebrero 2007 ha Catholicate Centre, Pattom, Trivandrum. Gin-aprobahan ni Papa Benedicto XVI an pagpili dida han 9 Pebrero ngan ginpasamwak ini dida han 10 Pebrero ha Katedral ni Santa Maria, Pattom, Trivandrum. Kinmuha hiya han ngaran nga Baselios Cleemis; Gin-entronar hi Mor Baselios Cleemis nga Ikaduha nga Arsobispo-Mayor-Catholicos han Singbahan Katolika Siro-Malankara dida han 5 Marso 2007 ha Katedral ni Santa Maria, Pattom, Trivandrum. Hira Kardinal Telesphore Toppo, ngan Kardinal Mar Varkey Vithayathil inmapi dida han seremonya han pag-instalar.
Ginpasaka ni Papa Benedicto XVI hi Arsobispo Mayor Catholicos Mor Baselios Cleemis ngadto han Kolehiyo han mga Kardinal han Singbahan Katolika ha Basílika ni San Pedro ha Syudad han Vaticano han 24 Nobyembre 2012.[1] Komo Kardinal-Presbitero ginkada ha ha iya an titulado nga singbahan han San Gregorio VII. Hiya an syahan nga obispo han Siro-Malankara nga singbahan ngan ika-lima nga Keralahanon nga nagin Kardinal. Siring niya nga ini pagpakita han pagpasalamat han Papa han mga "paghiusa ha pagkaiba" han mga Indyahanon nga Katoliko, ngan ginpakita komo pagkamatuod an saksi, an pagdapig hin kinabuhi hin tawo, ngan an pananglitan hin tuptop nga pag-ampo nga ginhalad han Beata nga Nanay Teresa han Kolkata.[2]
Han Huwebes, 31 Enero 2013, ginhimo ni Papa Benedicto XVI hi Kardinal Arsobispo Mayor Catholicos Mor Baselios Cleemis nga Api han Kongregasyon para han mga Singbahan nga Sinirangan ngan han Pontifisyon nga Konseho para hin Diyalogo ha mga Relihiyon.
Inmapi hi Kardinal Cleemis komo kardinal nga elektor dida han konclave nga nagpili kan Papa Francisco.[3][4][5] Dida han konklave, hi Kardinal Cleemis usa han upat nga mga kardinal-elektor nga iba an panapton, nga naangay han ira mga tagsatagsa nga mga rito ha liturhiya. An iba amo hira Patriarka-Emerito Katoliko nga Copta Antonios Naguib, Patriarka Maronita Bechara Boutros al-Rahi, ngan Siro-Malabar nga Arsobispo Mayor George Alencherry.[6]
Mga kasarigan[igliwat | edit source]
- ↑ Annuncio di Concistoro per la Creazione di Sei Nuovi Cardinali (ha Initalyano). Holy See Press Office: (2012-10-24).
- ↑ http://www.catholicnews.com/data/briefs/cns/20121025.htm#head10
- ↑ Cardinal electors – Conclave of March 2013 – Arranged in alphabetical order. Salvador Miranda. Ginkità dida han 18 Pebrero 2013.
- ↑ Cardinal electors arranged by orders and precedence. Salvador Miranda. Ginkità dida han 18 Pebrero 2013.
- ↑ Cardinal electors arranged by age. Salvador Miranda. Ginkità dida han 18 Pebrero 2013.
- ↑ Procession and entrance in Conclave ha YouTube<
Mga sumpay ha gawas[igliwat | edit source]
- Mga Indyano nga Katoliko Romano nga arsobispo
- Mga Indyano nga obispo
- Mga Sinirangan nga Katoliko nga mga obispo
- Mga Katoliko Romano nga arsobispo ha ika-21 nga gatostuig
- Mga natawo han 1959
- Mga buhi nga tawo
- Kristianismo ha Indya
- Mga Santo Tomás nga mga Kristohanon
- Mga Siro-Malankara nga Katoliko
- Mga Indyano nga Sinirangan Katoliko
- Mga alumni han Unibersidad Pontifisyo han Santo Tomás han Aquino
- Mga Indyano nga kardinal
- Mga ginhimo nga kardinal ni Papa Benedicto XVI
- Mga api han Kongregasyon para han mga Singbahan Sinirangan


text:
Istorya 112: Naguba an Barko ha Isla
KITAA! Naguguba an barko! Tikalunod na ito! Nakikita mo ba an mga tawo nga nagkalukso ha tubig? An iba aada na ha baybayon. Hi Pablo ba ito? Aton kitaon kon ano an nahitabo ha iya.
Hinumdumi nga duha ka tuig nga priso hi Pablo ha Cesarea. Katapos, hiya ngan an iba nga mga priso ginpasakay ha barko ngan nagbyahe ngadto ha Roma. Pag-agi nira hirani ha isla han Kreta, nagkaada hin makusog nga bagyo. Makusog gud an hangin salit waray na makontrol han mga tripulante an barko. Ngan masirom bisan kon adlaw, ngan waray mga bitoon kon gab-i. Paglabay hin damu ka adlaw, an ngatanan nga sakay nawad-an na hin paglaom nga matalwas.
Katapos, tinindog hi Pablo ngan nagsiring: ‘Waray bisan usa ha iyo an mamamatay; an barko la an maguguba. Kay kagab-i an usa nga anghel han Dios nagpakita ha akon ngan nagsiring: “Pablo, ayaw kahadlok! Kinahanglan umatubang ka ha Romano nga magmarando nga hi Cesar. Ngan tatalwason han Dios an ngatanan nga kaupod mo ha barko.”’
Ha katutnga han ika-14 ka adlaw na nga pagbinagyo, naobserbahan han mga tripulante nga an tubig nagtitikahababaw! Tungod kay masirom, nahadlok hira nga bumunggo ha mga bato, salit ira iginhulog an mga angkla. Pagkaaga nakakita hira hin baybayon. Nagdesisyon hira nga dumuong hito nga baybayon.
Han hirani na hira ha baybayon, sinanglad an barko ha baras ngan waray na ito makaabante. Katapos, nagtikang ito maguba tungod han dagku nga balod. An opisyal han mga sundalo nagsiring: ‘Kamo nga mag-aram lumangoy, pag-una kamo paglukso ngan paglangoy ngadto ha baybayon. Katapos, an diri maaram lumangoy, sunod ha ira ngan kuha hin mga bahin tikang ha barko basi magamit nga abayan.’ Ito gud an ira ginbuhat. Salit an ngatanan nga 276 ka tawo nga sakay ha barko talwas nga nakaabot ha baybayon, sugad la han iginsaad han anghel.
Ini nga isla tinatawag nga Malta. Buotan gud an mga tawo dinhi, ngan ira ginbuligan an mga sakay ha barko. Han maopay na an panahon, ginpasakay hi Pablo ha lain nga barko ngan gindara ngadto ha Roma.
Buhat 27:1-44; 28:1-14.
Mga pakiana
- Ano an nahitabo ha barko nga ginsasakyan ni Pablo han inagi ito ha isla hirani ha Kreta?
- Ano an ginsiring ni Pablo ha mga sakay han barko?
- Kay ano nga naguba an barko?
- Ano an ginsiring han opisyal nga sundalo nga bantay nira, ngan pira an talwas nga nakaabot ha baybayon?
- Ano an ngaran han isla nga ira ginlusaran, ngan ano an nahitabo kan Pablo han maopay na an panahon?
Dugang nga mga pakiana
- Basaha an Buhat 27:1-44.
Paonan-o napaparig-on an aton pagsarig ha pagkahusto han rekord han Biblia kon ginbabasa naton an asoy mahitungod han pagbyahe ni Pablo ngadto ha Roma? (Buh. 27:16-19, 27-32; Luk. 1:3; 2 Tim. 3:16, 17)
- Basaha an Buhat 28:1-14.
Kon an pagano nga mga umurukoy han Malta napagios nga magpakita hin talagsahon nga pagkabuotan kan Pablo ngan ha iya mga kaupod ha naguba nga barko, sadang mapagios an mga Kristiano nga magpakita hin ano ngan labi na ha ano nga paagi? (Buh. 28:1, 2; Heb. 13:1, 2; 1 Ped. 4:9)


text:
Papa Pío VIII
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Papa Pío VIII (Nobyembre 20, 1761 – Disyembre 1, 1830), natawo nga Francesco Saverio Castiglioni, amo an Papa han Simbahan Katoliko tikang han 1829 tubtob 1830.
Biyograpiya[igliwat | edit source]
Natawo hiya ha bug-os nga ngaran nga Francesco Saverio Maria Felice Castiglioni Ghisleri (nga agsob ginpapahalipot nga Francesco Saverio Castiglioni) ha Cingoli, Marche. Anak hiya ni Konde Ottavio Castiglioni ngan han iya asawa nga hi Sanzia Ghislieri. Nag-aram hiya han Balaod Canónico ngan han 1800 nagin obispo han Montalto. Tungod kay waray hiya maghurar nga masumite kan Napoleon I han Fransya (1804–14, 1815) gindara hiya hiya ha Fransya kundi katapos han kalupig han Fransya, ginhimo hiya dida han 1816, nga Kardinal-Presbitero han Santa Maria in Traspontina. Nagkapot hiya hin pipira nga mga puwesto, upod hini an puwesto han Penitensyaryo Mayor. Nagin kardinal-obispo hiya han suburbikaryo nga sede han Frascati.
Han kamatay ni Papa León XII (1823–29), napili hi Castiglioni nga papa dida han konklave papal.
Namatay hiya dida han 30 han Nobyembre 1830.
Mga sumpay ha gawas[igliwat | edit source]
- Papal Encyclicals Online
- Catholic Encyclopedia nga barasahon
- Mga ensikliko ngan iba nga mga buhat ni Papa Pío VIII, IntraText Digital Library
- Agostino Chigi nga Diary, IntraText Digital Library (Initalyano)
- Catholic-Hierarchy nga pakli


text:
Provincia de Teruel
An Teruel usa nga probinsya han komunidad autonoma han Aragón, han butnga nga Espanya.
Ginsasapitan ini han mga probinsya han Tarragona, Castellón, Valencia (upod han exclave hini nga amo an Rincón de Ademuz), Cuenca, Guadalajara, and Zaragoza.
An kapital hini Teruel gihapon an ngaran.
An kahaluag han probinsya 14,809 ka km². An populasyon hini 138,686 (2003), ngan tikang hini mga ika-upat nga bahin hini naukoy didto han kapital ngan an densidad han populasyon 9.36/km². Mayda ini 236 nga mga munisipyo, ngan labaw katunga hini nga mga munisipyo mga barrio nga mayda gurugamay hin 200 ka tawo. Kitaa an Lista han mga munisipyo ha Teruel.
Kitaa gihapon an Lista hin mga Aragones nga comarcas.


text:
Waray yana nahasurat hini nga pakli. Puyde hi ikaw magbiling para han ngaran hini nga pakli ha iba nga mga pakli, binga an mga nanginginlabot nga mga log, o igliwat ini nga pakli.
Category:Lier
Ini nga pakli in ginpara. An taramdan han pagpara ngan pagbalhin para han pakli in ginhahatag ha ubos para han kasarigan.
- 17:15, 20 Abril 2011 Multichill (Hiruhimangraw | mga ámot) deleted page Category:Lier (Robot: Category was moved to Lier, Belgium)
Media ha kaarangay nga "Lier"
An mga nasunod nga 2 ka mga fayl aada han hini nga kaarangay, tikang hin 2 nga kabug-osan.
- Grytefoss kraftverk.JPG
2.17 nga MB
- Ole Kristian Sylling k...
2.29 nga MB


text:
TACLOBAN, LEYTE – Gin rekomenda yana hin usa nga Doctor an pagtindog hin psychiatric clinic tungod hin ginsesering pagdamo han mga biktima han Yolanda nga napapakamatay tungod han grabe nga depresyon mahuman han pag-igo han kalamidad.
Sumala kan Dr. Wilfredo Liao Medical Director hin usa nga pribado nga hospital ha Tacloban in naobsrbahan manggud nira an nagtitika damo nga mga pasyente nga gindadara ha ira hospital butang nga sumala kan Dr. Liao in nakakabaraka na.
Matungod hini in ginkikinahanglan daw an konkreto nga plano nga aksyon han gobyerno kabahin hini agud matagan hin atensyon an mga nawawarayan na igsakto nga panhunahuna nga mga biktima.
An mental disorder nagtitikang daw ha depresyon pinaagi hin duro nga pag pinanhunahuna han gin agian nga sitwasyon tungod han kawaray sadang maukyan ngan matrabahuan nga sumala kan Dr. Liao in nagpapagrabe pa ha sitwasyon han pasyente nga tikang ha psychological effects durot han gin agi-an han panahon han Bagyong Yolanda.


text:
Papa (pansayod)
It Papa puyde mahanungod hin pira nga mga butang
Pagtawag[igliwat | edit source]
- Papá - usa nga pagtawag hit amay ha Kinatsila
- Papa - usa nga pagtawag hit amay ha Iningles
Relihiyoso nga titulo[igliwat | edit source]
- Papa han Singbahan Katoliko Romano - namumuno han Singbahan Katoliko Romano ngan soberano han Syudad han Vaticano
- Papa han Alexandria ngan Patriarka han tanan nga Afrika, an Primado o Nangunguna han diri-Calcedonia nga Singbahan Ortodoxo Copta han Alexandria
- Papa ngan Patriarka han Alexandria ngan tanan nga Afrika, an namumuno han Calcedonia nga Singbahan Ortodoxo Griyego han Alexandria
- Antipapa - usa nga natipa hin Papa ngan nag-aangkon han puwesto han pagka-Papa han Singbahan
- Discordiano nga Papa
- Itom nga Papa o Papa Negro, usa nga metonimo para han Preposito Heneral han Katiringban ni Hesus.
Politika ngan kaagi[igliwat | edit source]
- Papa (pulahan) - mga namuno han kagiusan pulahanes ha Samar han panahon han mga Amerikano ha Pilipinas ha syahan nga bahin han mga gatostuig nga 1900.
Mga butang[igliwat | edit source]
- Papa - lain nga pulong ha Kinatsila para hin patatas.


text:
TACLOBAN CITY - Guinkomperma ni Leyte provincial administrator Vince Imnas ha Bombo Radyo Tacloban nga masobra pa ha 100 nga mga preso an nagpapabilin nga atlarge ha pagka yana tikang han upat nga magkasurunod nga insedente hin pagpuga kataliwan han paglasurbo han Super typhoon Yolanda upat ka bulan na an nakakalabay.
Sumala kan Leyte Provincial Administrator Imnas, basi han inventory nga guindumara kataliwan han bagyo, 20 na la han 580 nga mga preso an nagkabibilin kataliwan han bagyo pero hinay hinay naman daw nga nabalik an mga ini ha leyte Provincial Jail.
Sigon han mao nga opisyal, ha pagka yana, masobra na ha 450 an nabalik nga preso lakip na ini dinhi an mga nakapuga dida han nakalabay nga bulan han Enero.
Manunumduman nga usa an LPJ han pinaka-apektado han delubyo diin narumpag harus an tanan nga pader hini rason agud madali na la para han mga preso nga makagawas.
Ha lain nga bahin, malipayon naman nga guinpahayag ni provincial administrator Imnas nga posible matapos na an nagpapadayon nga clearing operation nira ha Leyte ha maabot nga bulan han Abril.


text:
TACLOBAN CITY - Sumaka na ha 34 katawo an naireport nga namatay ha Samar ngan Leyte samtang mayda pa pira nga mga nareport nga nawawara kasumpay han pag-igo han Bagyong Senyang ugsa nga magbag-o nga tuig.
Guinkompirma ni Catbalogan Mayor Stephanie Uy Tan nga 22 nga patay nga lawas an narekober tikang han natabo nga Landslide ha Brgy. Mercedes samtang 20 naman an samaran.
Samtang guinmalatumat ni PCInsp. Edgar Esmero han Leyte Police Provincial Office o LPPO nga 16 an kabug-usan nga namatay ha Probinsya han Leyte kaupod na dinhi an 5 nga namatay han Landslide ha Tanauan, 4 han natabunan han nagtimpag nga tuna ha Mahaplag, 5 an nalunod ha Abuyog, Albuera ngan Burauen ngan 3 nakuryente ha Dulag, Inopacan ngan Baybay.
Labot pa han mga namatay in mayda liwat naireport nga 4 missing tikang han natabo nga kalamidad.


text:
Daniel Ortega
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi José Daniel Ortega Saavedra (natawo Nobyembre 11 1945) amo an yana nga Presidente han Nicaragua. Han dako nga bahin han iya kinabuhi, usa hiya nga importante nga namuno han Frente Sandinista de Liberación Nacional o FSLN.
Katapos hin popular nga rebelyon nga nagresulta han pagpa-iwas ngan exilio kan Anastasio Somoza Debayle han 1979, hi Ortega nagin miyembro han namumuno nga multipartisan nga junta ngan ha urhe na-elihir nga presidente. Nagsirbe hiya komo presidente tikang han 1985 tubtob 1990. An iya syahan nga panahon ha poder natigamnan hin sosyalista nga mga polisiya, interno nga pagpatok, pagkaaway tikang han Estados Unidos, ngan armado nga rebelyon han mga Contra nga ginpaluyo han Estados Unidos.
Napirde hi Ortega ni Violeta Barrios de Chamorro dida han 1990 nga pinili-ay hin pagkapresidente, pero nagpabilin hiya nga importante nga tawo ha politika han oposisyon ha Nicaragua. Dinmalagan hiya pagkapresidente dida han 1996 ngan 2001 pero waray hiya magdaog. Han 2006, nagdaog hiya han pinili-ay hin pagkapresidente. [1]


text:
Istorya 16: Nagkuha hi Isaak hin Maopay nga Asawa
KILALA mo ba kon hin-o ini nga babaye dinhi hini nga retrato? Rebeka an iya ngaran. Ngan an lalaki nga gindadaop niya amo hi Isaak, nga magigin bana niya. Paonan-o ini nahitabo?
Karuyag han tatay ni Isaak nga hi Abraham nga kumuha hin maopay nga asawa para ha iya anak. Diri niya karuyag nga makaasawa hi Isaak hin babaye nga taga-Kanaan tungod kay nagsisingba hira ha palso nga mga dios. Salit gintawag ni Abraham an iya surugoon ngan nagsiring: ‘Pakadto ha akon mga paryente ha Haran ngan pagkuha didto hin magigin asawa han akon anak nga hi Isaak.’
Kinuha dayon an surugoon ni Abraham hin napulo nga kamelyo ngan nagbyahe hiya hin hirayo. Han hirani na hiya ha lugar han mga paryente ni Abraham, inundang hiya ha usa nga atabay. Kulop na adto, ngan oras na han pag-alog ha atabay han kababayin-an hito nga syudad. Salit an surugoon ni Abraham nag-ampo kan Jehova: ‘Hinaot an babaye nga mag-alog para ha akon ngan ha mga kamelyo amo an imo ginpili nga magin asawa ni Isaak.’
Waray pag-iha inabot hi Rebeka basi umalog. Han naghangyo an surugoon hin maiinom, gintagan hiya ni Rebeka. Katapos, ginpainom ni Rebeka an ngatanan nga nauuhaw nga kamelyo. Makapoy adto nga trabaho tungod kay damu gud nga tubig an iniinom han kamelyo.
Han natapos hi Rebeka, ginpakianhan hiya han surugoon ni Abraham kon ano an ngaran han iya tatay. Nagpakiana liwat an surugoon kon puydi hiya makahigda hin usa ka gab-i ha ira balay. Hi Rebeka binaton: ‘Hi Betuel an akon tatay, ngan may-ada kami lugar para ha imo.’ Maaram an surugoon ni Abraham nga hi Betuel anak han bugto ni Abraham nga hi Nahor. Salit linuhod hiya ngan nagpasalamat kan Jehova tungod kay giniyahan hiya ngadto ha mga paryente ni Abraham.
Hito nga gab-i, ginsumatan han surugoon ni Abraham hi Betuel ngan an bugto ni Rebeka nga hi Laban kon kay ano nga kinadto hiya. Inuyon hira nga umupod ha iya hi Rebeka basi magin asawa ni Isaak. Ano an baton ni Rebeka han ginpakianhan hiya? Siring niya, ‘Oo.’ Karuyag niya umupod. Salit kinabuwasan, sinakay hira ha mga kamelyo ngan nagbyahe hin hirayo tipabalik ha Kanaan.
Gab-i na han inabot hira. Nakita ni Rebeka an usa nga lalaki nga naglalakat-lakat ha uma. Hi Isaak ito. Nalipay gud hi Isaak han nakita hi Rebeka. Tulo pa la ka tuig tikang nga namatay an nanay ni Isaak nga hi Sara, ngan masurub-on pa gihapon hiya tungod hito. Kondi nalipay na liwat hi Isaak tungod han iya daku nga gugma kan Rebeka.
Genesis 24:1-67.
Mga pakiana
- Hin-o an lalaki ngan an babaye ha retrato?
- Ano an ginbuhat ni Abraham basi makakuha hin asawa para ha iya anak, ngan kay ano?
- Paonan-o ginbaton an pag-ampo han surugoon ni Abraham?
- Ano an baton ni Rebeka han ginpakianhan hiya kon karuyag niya magin asawa ni Isaak?
- Ano an nakapalipay na liwat kan Isaak?
Dugang nga mga pakiana
- Basaha an Genesis 24:1-67.
Ano an maopay nga kalidad nga ipinakita ni Rebeka han iginkita niya an surugoon ni Abraham ha atabay? (Gen. 24:17-20; Prob. 31:17, 31)
Ano nga susbaranan para ha mga Kristiano yana an ipinapakita han ginhimo ni Abraham para kan Isaak? (Gen. 24:37, 38; 1 Kor. 7:39; 2 Kor. 6:14)
Kay ano nga sadang kita magkaada panahon ha pamalandong, sugad han ginbuhat ni Isaak? (Gen. 24:63; Sal. 77:12; Fil. 4:8)


text:
Art Ramasasa
Hi Arturo Pajarilla Ramasasa, nga kilalado ha ngaran nga Art Ramasasa usa nga Waraynon nga musikero ngan kompositor. Hiya an sinisiring nga Blind Master of Waray Song (ha Winaray: Buta nga Maestro han Awit Waraynon) tungod han iya pagkabuta ngan han iya abilidad ha musika komo magkaranta, kompositor, pagsista, pagtokar hin organ ngan pag-areglo hin musika. Nagtikang hiya pagin kompositor-nga-magkaranta ha edad nga 18. Nagrekord hiya para han kompanyiya nga Aquarius Records. Sugad kan Joseph Uy nagrekord gihapon hiya hin mga kuratsa, jota, aminudo, ngan iba pa nga mga musika hin sayaw ha Sinirangan nga Kabisay-an. An istilo han musika ni Art Ramasasa naiba han kan Joseph Uy tungod kay hi Joseph Uy, serioso an istilo samtang an istilo ni Art Ramasasa nagamit hin pagpatawa.
Diskograpiya[igliwat | edit source]
Mga Kanta[igliwat | edit source]
- An Giporlosanon
- Ikaw la an higugma-on ko
- Man Tomas
- Never Been Touched, Never Been Kissed (Mahamis an Iya Kutis)
- Lajuta Segunda
- Hi Ana (nagamit han tunog han Oh Carol ni Neil Sedaka)
- Mano Joe ug Iday Leleng
- Kuratsa Mayor
- Ismayling


text:
Tacloban City – Nangangandaman na an Probinsya han Leyte para han pagdududmaraon nga pagbisita han Santo Papa o kun hi Pope Francis ha mga lugar nga grabe nga nadarahigan han bagyong Yolanda.
Sumala kan Provincial Administrator Vincent Emnas nga maghahatag daw hi Leyte Governor Dominic Petilla hin eksakto nga ayuda kabahin han pagpa-upay han mga lugar nga pagbibisitahun han Santo Papa ngan hihimuon niya an ngatanan para la maging memorable ini ha bug-os nga nasud.
Samatang nabaruan nga an pagbisita ni Pope Francis dinhi naman ha rehiyon otso in maabot la ha unom ka-oras.
Opisyal naman nga magkakamay-ada hin misa ha mismo nga pag-abot han Santo Papa.
Natutudlok nga pagdudumaraon an misa ha government center ha palo o kun ha DZR airport.
Kahuman hini in mabisita liwat hi Pope Francis ha Archbishop Palace para han pira nga mga aktibidad.
An Santo Papa in scheduled na nga makadto liwat han Archbishop Palace para naman magabayan hiya han mga aktibidad.
Samtang guinlalauman nga maabot milyon an posible nga bumisita ha Leyte ngan sugad man an matabong han mao nga aktibidad kaupod na an mga deboto nga Romano Katoliko.


text:
TACLOBAN CITY - Naipanmalhin na an mga residente nga apektado han guinbubuhat nga Road Widening han Department of Public Works and Highways (DPWH) nga kun diin pangandaman para han pag-abot han Santo papa dinhi naman ha rehiyon otso.
Subay han pakighimangraw han Bombo News Team kan DPWH Regional Director Rolando Asis, nga mahuman an ira naman paghatag hin notice ha mga pamilya nga apektado han nasabi nga road widening in dayun ini hira naipanmalhin ha may Junction ha lugar han San Jose.
Manunumduman nga pira ha mga National higway nga apektado han mao nga road widening in amu an lugar nga pakadto ha may airport ngan Marasbaras Highway.
Tungod hini ini guinbabana-bana mga 20 pamilya an apektado han nasabi nga paghingayad.
Waray naman ka pugngi han iba nga mga residente nga madismaya o kun umalma kabahin han pagpapaiwas ha ira naman guinkahigaraan na nga urukyan.
Sumala pa han mao nga buhatan nga maiha na in ira na guin-abisusahan han tanan nga mga pamilya.
Samtang guinmalatumat pa ni Asis nga target naman yana nga disyembre mahuman an paghingayad ha may Marasbaras Higway kun padayun la nga mag-maupay an panahon.


text:
TACLOBAN CITY - 3 ka tawo an kompermado nga patay kataliwan nga magkarambola an tulo nga motorsiklo ngan usa nga tricycle ha kahilab-an han Brgy. Cogon, Guiuan Eastern Samar.
Dead on arrival ang duha han tulo nga biktima nga guinkilala kanda Jonas Dublon, 20 anyos, usa nga security guard ngan usa nga Barangay Kagawad han Brgy. Mayana, Mercedes, Eastern Samar nga hi Rodrigo Orucay sugad man hi Brgy. kagawad Gil Arias.
Samtang, kritikal naman an kondisyon hin usa pa nga biktima nga guinkilala kan Roel Dais, 23 anyos nga usa guihapon nga Barangay Kagawad han Brgy Anuron han mao guihapon nga bungto nga ha pagka yana in guin-oobserbaran ha usa nga pribado nga hospital dinhi ha syudad han
Tacloban.
Sumala kan SPO3 Rubin Macawili, natabo an mao nga disgrasya ha kurbada nga parte han dalan ngan nagawas ha ira imbestigasyon nga nawarayan hin kontrol an usa han mga driver samtang tiliko rason agud mabangga hini an kaatubang nga motorsiklo ngan nadabi pa an mga
nagsusunod nga sarakyan.
Nabaruan guihapon tikang kan SPO3 Macawili nga tikang pa la ha irignum an mga kagawad ngan posible usa ini han rason han natabo nga disgrasya.


text:
Kaarangay:Chile
Mga ubos-nga-kaarangay
Ini nga kaarangay mayda han mga nasunod nga 7 nga mga ubos-nga-kaarangay, tikang hin 7 nga kabug-osan.
H
- ► Mga Chileno nga heneral han army (1 P)
M
- Mga mangulo hin estado han Chile (1 C, 1 P)
- ► Mga Chileno nga tulin hin Irlandes (1 P)
- Mga lalawigan ha Chile (1 C, 53 P)
R
- ► Mga rehiyon han Chile (15 P)
S
- Mga syudad, bungto ngan baryo ha Chile (1 C, 53 P)
Mga pakli ha kaarangay nga "Chile"
An mga nasunod nga 9 ka mga pakli aada hini nga kaarangay, tikang hin 9 nga kabug-osan.


text:
TACLOBAN CITY- Tikang ha report han Department of Health Regional Office-8, umabot na ha 58 an mga nabiktima han pabuto tikang han kapaskuhan kutob han pagtapo han bagyong tuig.
Nakaangkon hin minor injuries an may 55 katawo, duha naman an nakaangkon hin eye injury ngan usa an gindiklara nga biktima hin stray bullet.
Ha pakikipag himangraw han Bombo Radyo Tacloban kan DOH Information Boys Cerro, mas hitaas ini nga ihap kompara han nakalabay nga tuig nga kun diin 46 la an nahipatik nga samaran matungod ha pabuto.
Matungod kay umagi an Bagyong Yolanda ngan waray gud magselebrar hin bag-o nga tuig an mga biktima han mao nga delubyo.
Samtang, ha apagkayana in stable na an kamutang han nabiktima han stray bullet ha Carigara Leyte nga hi Rene Pacetes.


text:
Our Lady Of Medjugorje
Messages From 2002 In Waray-Waray
Tugon ha petsa Enero 25, 2002 "Hinigugma ko na mga anak! Yana nga panahon mintras nagtatan-aw pa kamo ha nag-labay nga tu-ig, tinatawag ko kamo, mga anak, na mag tan-aw ha ka-ilaruman hiton iyo kasing-kasing ngan mag-desisyun na mapa-harani kamo ha Diyos ngan ha pag-ampo. Mga anak, dukot pa kamo ha butang kalibutan-on ngan guti-ay la ngadto han espiritual na kinabuhi. Hina-ut unta na i-nen tawag ko yana nga adlaw mahimo na enganyo ha iyo para mag-desider para ha Diyos ngan para ha adlaw-adlaw na pag bag-o hin kinabuhi ngadto ha pagka Diyos-non. Di-re kamo makakapag bag-o hin kinabuhi, mga anak, kon di-re niyo isasalikway iton mga sala ngan kon di-re kamo mag-dedesider para han pa-higugma ha Diyos ngan ha kaharani niyo. Salamat han iyo pag-responde hi-ne nga tawag ko." 01/2002
Tugon ha petsa Pebrero 25, 2002 "Hinigugma ko na mga anak! Yana ha panahon hin grasya, tinatawag ko para mahimo kamo na mga kasangkayan ni Hesus. Mag-ampo para magka-ada kamo hin kalinaw dida hiton iyo mga kasing-kasing ngan trabaho-a iton iyo kalugaringon para ha pagbabag-o hin kinabuhi ngadto ha pagka Diyos-non. Mga anak, amo la i-ne nga pa-agui na kamo mahihimo na mga testigo han kalinaw ngan han pag-higugma ni Hesus din-he ha kalibutan. Abre-hi iton iyo kalugaringon ha pag-ampo para iton pag a-ampo mahimo na kinahanglanon niyo. Mag bag-o kamo hin kinabuhi ngadto ha pagka Diyos-non, mga anak, ngan mag-trabaho para iton kadam-an na mga kalag mahibaro kan Hesus ngan han Iya pag-higugma. Harani la ako ha iyo ngan benebendisyunan ko kamo ngatanan. Salamat han iyo pag-responde hi-ne nga tawag ko." 02/2002
03/18/2002 – Tinuig na Pagpapakita han Mahal na Birhen kan Mirjana Soldo ha petsa Marso 18, 2002
Marso 18, 2002 – An pinagpakita-an na hi Mirjana Dragicevic-Soldo nagka-ada hin inadlaw na pinagpapakita-an tikang ha Hunyo 24, 1981 hasta Disyembre 25, 1982. Didto han katapusan nga inadlaw na pagpapakita, guin tagan hiya han Mahal na Birhen han ika-napulo nga tugon-sekreto, ngan guin sidngan hiya na pagpapakita-an hiya usa ka beses kada tuig, ha kada Marso 18. Amo i-ne an nahitabo tinuig tikang hadto.
Yana nga tuig, yukot-yukot na mga deboto an nag-tirok pangadye han Rosaryo, nga nag-tikang alas 8:45 ha aga (oras didto) ha Senakolo Komunidad didto ha Medjugorje. An pagpapakita inabot tikang ha alas 9:27 hasta 9:34 ha aga ngan nag-hatag an Mahal na Birhen hi-nen sunod na tugon:
"Hinigugma ko na mga anak! Silbi nanay nag-hahangyo ako na, abrehi iton iyo kasing-kasing ngan i-halad ito ha akon, ngan ayaw ka-hadlok hin bisan ano. U-upod ako ha iyo ngan tutudruan ko kamo pag-butang kan Hesus ha pinaka-una nga puesto. Tutudruan ko kamo pag-higugma ha Iya ngan maha-Iya kamo hin kompleto. Sabta niyo, mga anak, na kon waray an Anak ko waray pagka-salba. Sabta niyo na Hiya iton iyo tinikangan ngan iton iyo katapusan. Dida la hiton pagka-hibaro niyo hi-ne kamo mali-lipay ngan makaka-karawat han waray katapusan na kinabuhi. Silbi nanay niyo gusto ko i-ne para ha iyo. Salamat han iyo pag-responde hi-ne nga tawag ko."
Tugon ha petsa Marso 25, 2002 "Hinigugma ko na mga anak! Tinatawag ko kamo na mahi-usa kan Hesus ha pag-ampo. Abrehi iton iyo kasing-kasing ha Iya ngan ihatag ha Iya iton ngatanan na a-ada sulod hito: mga kalipay, mga kasulob-on ngan mga sakit. Hina-ut unta na mahimo i-ne yana nga panahon hin grasya para ha iyo. Mag-ampo, mga anak, ngan hina-ut unta na an kada segundo ma-ngadto kan Hesus. Upod ako niyo ngan taga-hangyo para ha iyo. Salamat han iyo pag-responde hi-ne nga tawag ko." 03/2002
Tugon ha petsa Abril 25, 2002 "Hinigugma ko na mga anak! Mag-malipayon kamo upod ko yana nga panahon han panaringsing nga di-in an natural na hinimo nag-mamata pala, ngan iton mga kasing-kasing niyo nangangandoy hin pagbabag-o. Abrehi iton iyo kalugaringon, mga anak, ngan mag-ampo. Ayaw kalimot na upod ako niyo ngan gusto ko na dad-on kamo ngatanan ngadto ha Anak ko para regalohan kamo Niya hin sinsero na pag-higugma para ha Diyos ngan ha tanan nga tikang ha Iya. Abrehi iton iyo kalugaringon ha pag a-ampo ngan pangita-a iton pagbabag-o hiton kasing-kasing na tikang ha Diyos; an tanan nakikita Niya ngan guin hahatag Niya. Salamat han iyo pag-responde hi-ne nga tawag ko." 04/2002
Tugon ha petsa Mayo 25, 2002 "Hinigugma ko na mga anak! Yana nga adlaw tinatawag ko kamo na ibutang ha pinaka-una nga puesto ha kinabuhi niyo iton pag a-ampo. Mag-ampo kamo ngan hina-ut unta na iton pag a-ampo, mga anak, ma-ikalipay niyo. Upod ako niyo ngan taga-hangyo para ha iyo ngatanan, ngan mga anak, mag-malipayon kamo nga taga-dara han akon mga tugon. Hina-ut unta na iton kinabuhi niyo na ka-upod ko mag-malipayon. Salamat han iyo pag-responde hi-ne nga tawag ko." 05/2002
Tugon ha petsa Hunyo 25, 2002 "Hinigugma ko na mga anak! Yana nga adlaw nag a-ampo ako para ha iyo ngan upod niyo na buligan unta kamo han Espiritu Santo na padako-on iton iyo pag-sarig, para labi na nga makarawat unta niyo an mga tugon na guin hahatag ko ha iyo din-he hi-nen sagrado na lugar. Mga anak, sabta niyo na panahon i-ne yana hin grasya para hiton kada usa ha iyo; ngan ka-upod ko, mga anak, nakaka-siguro kamo. Gusto ko tugwayan kamo ngatanan ha dalan han pagka-santohanon. Ika-buhi niyo an akon mga tugon ngan tagui hin kinabuhi iton kada pulong na guin hahatag ko ha iyo. Hina-ut unta na mahal ha iyo i-nen mga tugon tungod kay gui-kan i-ne ha langit. Salamat han iyo pag-responde hi-ne nga tawag ko." 06/2002
06/25/2002 – An pinagpakita-an na hi Ivanka Ivankovic-Elez nagka-ada han iya regular nga tinuig na pinagpapakita-an ha petsa Hunyo 25, 2002. Pulong han mga pinagpakita-an, hira Vicka, Marija ngan Ivan padayon an inadlaw na pagpapakita ha ira, ngan hira Mirjana, Ivanka ngan Jakov tinuig an ira.
Didto han Iya katapusan na pagpapakita ha petsa Mayo 7, 1985, an Mahal na Birhen nag-hatag kan Ivanka han ika-napulo na tugon-sekreto ngan guin sidngan hiya na usa ka beses kada tuig hiya pagpapakita-an dida ha anibersaryo han pagpapakita. Amo liwat i-ne an nahitabo yana nga tuig. An pagpakita inabot hin 6 ka minuto. Didto ha balay ni Ivanka hiya pinagpakita-an upod an iya pamilya ngan tolo nga anak. Nag-hatag an Mahal na Birhen hi-nen sunod nga tugon:
"Hinigugma ko na mga anak, ayaw kamo ka go-ol ha pag a-ampo. Mag-ampo kamo para han kalinaw, kalinaw, kalinaw."
Nag-estorya an Mahal na Birhen kan Ivanka hin bag-o na mga detalya bahin han iya kinabuhi. Guin hatag niya ha aton an iya kinag-anak na bendisyun. Malipayon an Mahal na Birhen.
Tugon ha petsa Hulyo 25, 2002 "Hinigugma ko na mga anak! Yana nga adlaw malipayon ako upod an iyo santo na patron ngan tinatawag ko na abre kamo permi ha kabobot-on han Diyos, para nga dida ha iyo ngan pa-agui ha iyo, tutubo iton pag-sarig han mga katawhan nga nakikita niyo ha adlaw-adlaw nga kinabuhi. Mga anak, mag-ampo kamo tubtub ngada nga an pag-ampo mahimo na kalipay para ha iyo. Pangaro hin tabang ha mga santo nga taga-sagang niyo na buligan kamo magpa-tubo hiton iyo pag-higugma ha Diyos. Salamat han iyo pag-responde hi-ne nga tawag ko." 07/2002
Tugon ha petsa Agosto 25, 2002 "Hinigugma ko na mga anak! Yana liwat nga adlaw a-anhi ako upod niyo ha pag a-ampo nga tagan kamo han Diyos hin mas madig-on na pag-sarig. Mga anak, guti-ay la iton iyo pag-sarig ngan di-re ngani kamo ma-aram kon ano i-ne hiya ka dako, bisan pa i-ne, di-re kamo andam mag-biling han regalo hin pag-sasarig nga tikang ha Diyos. Amo i-ne nga a-anhi ako upod niyo, mga anak, para buligan kamo na ma-sabtan iton akon mga tugon ngan ma-tagan niyo i-ne hin kinabuhi. Mag-ampo kamo, mag-ampo, mag-ampo ngan dida la ha pag-sarig ngan pa-agui ha pag a-ampo na iton iyo kalag makaka-kita hin kalinaw ngan i-nen kalibutan magkaka-ada hin kalipay na upod nira an Diyos. Salamat han iyo pag-responde hi-ne nga tawag ko." 08/2002
Tugon ha petsa Septembre 25, 2002 "Hinigugma ko na mga anak! Yana liwat nga panahon hin waray kalinaw, tinatawag ko kamo ha pag-ampo. Mga anak, mag-ampo kamo para hin kalinaw, para ha kalibutan, an kada usa nga tawo mabati-an iton pag-higugma ha kalinaw. Dida la kon ma-diskubre han kalag an kalinaw ha Diyos, na hiya makaka-bati hin pagka-kontento ngan an gugma mag-titikang pag-agos ha kalibutan. Ngan ha espesyal na pa-agui, mga anak, tinatawag kamo na ika-buhi niyo ngan mag-testigo kamo bahin ha kalinaw – kalinaw sulod hiton iyo mga kasing-kasing ngan dida ha mga pamilya niyo – ngan, pa-agui ha iyo, an kalinaw mag-titikang pag-agos ha kalibutan. Salamat han iyo pag-responde hi-ne nga tawag ko," 09/2002
Tugon ha petsa Oktubre 25, 2002 "Hinigugma ko na mga anak! Yana liwat nga adlaw tinatawag ko kamo ha pag-ampo. Mga anak, magtu-o kamo na dida ha simpleng pag-ampo mahihimo an mga milagro. Pa-agui han iyo pag-ampo na a-abre iton iyo kasing-kasing ha Diyos ngan Hiya amo an mag-mimilagro dida ha kinabuhi niyo. Ha nakikita niyo na mga bunga han pag a-ampo, napupuno an iyo kasing-kasing hin kalipay ngan pasasalamat ha Diyos para han ngatanan na guin hihimo Niya ha kinabuhi niyo ngan, pa-agui ha iyo, ngadto liwat ha mga iba. Mag-ampo ngan mag tu-o kamo, mga anak, na an Diyos nag-hahatag hin mga grasya ha iyo ngan baga di-re niyo i-ne nakikita. Mag-ampo kamo ngan makikita niyo i-ne. Hina-ut unta na an adlaw niyo mapuno hin pag-ampo ngan pasalamat para han ngatanan na guin hahatag ha iyo han Diyos. Salamat han iyo pag-responde hi-ne nga tawag ko." 10/2002
Tugon ha petsa Nobyembre 25, 2002 "Hinigugma ko na mga anak! Tinatawag ko kamo liwat yana nga adlaw na mag bag-o hin kinabuhi ha pagka-santohanon. Abrehi iton iyo kasing-kasing ha Diyos, mga anak, pa-agui han Santo na Pangumpisal ngan andama iton iyo kalag para an ni?o Hesus matawo pag-otro sulod hiton iyo kasing-kasing. Tugoti Hiya mag bag-o ha iyo ngan dad-on kamo ha dalan han kalinaw ngan han kalipay. Mga anak, mag-desider para ha pag-ampo. Labi na yana, nga panahon hin grasya, hina-ut unta na mangandoy iton iyo kasing-kasing ha pag-ampo. Harani la ako ha iyo ngan taga-hangyo atbang ha Diyos para ha iyo ngatanan. Salamat han iyo pag-responde hi-ne nga tawag ko." 11/2002
Tugon ha petsa Disyembre 25, 2002 "Hinigugma ko na mga anak! Panahon yana hin dako na grasya, pero oras liwat hin dagko na pag-proproyba para hadton gusto sumunod ha dalan han kalinaw. Tungod hi-ne, mga anak, ino-otro ko an tawag ha iyo na mag-ampo, mag-ampo, mag-ampo, di-re la ha pag-pupulong kundi ha kinasing-kasing na pa-agui. Ika-buhi niyo an akon mga tugon ngan mag bag-o kamo hin kinabuhi ha pagka Diyos-non. Sabta niyo i-nen regalo na hatag han Diyos ha pag-tugot na makanhi ako ka-upod niyo, labi na yana nga adlaw na ha mga butkon ko dara ko an ni?o Hesus – an Hadi han Kalinaw. Gusto ko tagan kamo hin kalinaw, ngan dad-on niyo i-ne ha kasing-kasing niyo ngan i-hatag ha iba tubtub ngada na an kalinaw han Diyos mag-tikang pag-hadi ha kalibutan. Salamat han iyo pag-responde hi-ne nga tawag ko." 12/2002
Tinuig na Pagpapakita kan Jakov ha petsa Disyembre 25, 2002
Didto han katapusan na pagpapakita kan Jakov Colo ha petsa Septembre 12, 1998, nag-siring ha iya an Mahal na Birhen na usa ka beses kada tuig hiya pagpapakita-an, ha kada Disyembre 25, Adlaw han Pasko. Amo liwat i-ne an nahitabo yana nga tuig. An pagpapakita nag-tikang ha alas 5:20 ha kulop (oras didto) ngan inabot hin 7 ka minuto. Nag-hatag an Mahal na Birhen hi-nen sunod na tugon:
"Hinigugma ko na mga anak! Yana nga adlaw, na adlaw hin pag-higugma ngan kalinaw, upod hi Hesus ha mga butkon ko, tinatawag ko kamo ha pag-ampo para han kalinaw. Mga anak, kon waray an Diyos ngan an pag-ampo di-re kamo magkaka-ada hin kalinaw. Sanglit, mga anak, abrehi iton iyo kasing-kasing para an Hadi han Kalinaw matawo dida hiton iyo kasing-kasing. Dida la hi-ne nga pa-agui kamo makakapag-testigo ngan makaka-dara han Diyos-non na kalinaw ngada hi-nen kalibutan na waray kalinaw. Upod ako niyo ngan benebendisyunan ko kamo han akon kinag-anak na bendisyun."


text:
Our Lady Of Medjugorje
Messages From 1989 In Waray-Waray
Tugon ha petsa Enero 25, 1989 "Hinigugma ko na mga anak! Yana nga adlaw, tinatawag ko kamo ngadto ha dalan pagka-santohanon. Mag-ampo na ma-intendihan niyo unta iton husay ngan gahum hi-ne nga dalan di-in nagpapa-himangno an Diyos han Iya kalugaringon ha iyo ha espesyal na pa-agui. Mag-ampo para abre unta kamo ha ngatanan na guin hihimo han Diyos pa-agui ha iyo, na ha kinabuhi niyo, maka-pasalamat kamo ha Diyos ngan ma-lipayon ha ngatanan na guin hihimo Niya pa-agui han kada tawo. Hatag ko ha iyo an akon bendisyun. Salamat han iyo pag-responde hi-ne nga tawag ko."
Tugon ha petsa Pebrero 25, 1989 "Hinigugma ko na mga anak! Yana nga adlaw, ini-imbita ko kamo ha pag-ampo hiton kasing-kasing. Hi-nen bug-os na panahon hin grasya, gusto ko na an kada usa ha iyo makig-usa kan Hesus, pero kon di-re updan hin waray hunong na pag-ampo, di-re niyo ma-sasabtan iton husay ngan gahum han grasya na guin hahalad ha iyo han Diyos. Sanglit, mga anak, pun-a iton iyo kasing-kasing bisan hiton pinakaguti-ay na mga pag a-ampo. Upod ako niyo ngan waray hunong an akon pag-babantay ha kada kasing-kasing na guin halad ha akon. Salamat han iyo pag-responde hi-ne nga tawag ko."
Tugon ha petsa Marso 25, 1989 "Hinigugma ko na mga anak! Tinatawag ko kamo ha kumpleto na pag- halad hin kalugaringon ha Diyos. Tinatawag ko kamo ngadto ha dako na kalipay ngan kalinaw na an Diyos la iton makaka-hatag. Upod ako niyo ngan nag-hahangyo atbang ha Diyos para ha iyo kada adlaw. Tinatawag ko kamo, mga anak, na pamati kamo ha akon ngan ika-buhi adton mga tugon na guin hahatag ko ha iyo. Damo na ka tu-ig ko kamo imbitado ha pagka-santohanon, pero harayo pa kamo. Benebendisyunan ko kamo. Salamat han iyo pag-responde hi-ne nga tawag ko."
Tugon ha petsa Abril 25, 1989 "Hinigugma ko na mga anak! Tinatawag ko kamo ha kumpleto na pag-halad hin kalugaringon ha Diyos. Baya-i iton ngatanan na butang niyo ha mga kamot han Diyos. Amo la i-ne nga pa-agui na kamo magkaka-ada hin kalipay ha kasing-kasing. Mga anak, magma-lipayon kamo dida hiton ngatanan butang na may-ada kamo. Magpa-salamat ha Diyos tungod kay i-to ngatanan, guin regalo han Diyos ha iyo. Pa-agui hito, dida ha kinabuhi niyo, makaka-pasalamat kamo para han ngatanan ngan madi-diskubre niyo an Diyos dida ha tanan na butang, bisan pa dida hiton pinaka guti-ay na bukad. Salamat han iyo pag-responde hi-ne nga tawag ko."
Tugon ha petsa Mayo 25, 1989 "Hinigugma ko na mga anak! Ini-imbita ko kamo yana na magma-abre kamo ha Diyos. Kita-a, mga anak, iton pag a-abre hin kalugaringon hiton natoral na mga hinimo ngan hiton pag-hatag nira hin kinabuhi ngan mga bunga. Kapareho hi-ne, ini-imbita ko kamo na ma-buhi upod an Diyos ngan ha kumpleto na pag-halad hin kalugaringon ha Iya. Mga anak, upod ako niyo ngan gusto ko ipakilala ha iyo hin waray hunong iton kalipay han kinabuhi. Gusto ko na ma-diskubre unta hiton ngatanan an kalipay ngan gugma na mabibiling la ha Diyos, nga an Diyos la iton makaka-hatag. Waray gusto an Diyos ha iyo kundi iton pag-halad niyo hiton iyo kalugaringon. Sanglit, mga anak, seryosoha iton pag-desider niyo ha Diyos tungod kay iton ngatanan daw na-agui la ngan mawawara. An Diyos la iton di-re mawawara. Mag-ampo na ma-diskubre niyo an gahum ngan kalipay hiton kinabuhi na hatag ha iyo han Diyos. Salamat han iyo pag-responde hi-ne nga tawag ko."
Tugon ha petsa Hunyo 25, 1989 "Hinigugma ko na mga anak! Yana nga adlaw, tinatawag ko kamo para ika-buhi an mga tugon na guin hatag ko ha iyo hadin walo ka tu-ig nga nag-labay. Panahon i-ne yana hin grasya ngan gusto ko nga dako na grasya han Diyos an kumada ha kada usa ha iyo. Benebendisyunan ko kamo ngan espesyal iton akon pag-higugma ha iyo. Salamat han iyo pag-responde hi-ne nga tawag ko."
Tugon ha Hulyo 25, 1989 "Hinigugma ko na mga anak! Yana nga adlaw, tinatawag ko na bag-oha niyo iton iyo mga kasing-kasing. Abre-hi iton iyo mga kalugaringon ha Diyos ngan i-halad ha Iya iton ngatanan na kakuri-an ngan mga krus niyo para himo-on han Diyos ito ngatanan na kalipay. Mga anak, di-re kamo makaka-abre hiton iyo kalugaringon ha Diyos kon di-re kamo mag a-ampo. Sanglit, tikang yana nga adlaw, mag-desider kamo pag-konsagra hin oras dida ha adlaw para la ha ka mahilum na enkwentro ha Diyos. Dida hi-ne, puede kamo, upod an Diyos, mag-testigo bahin hi-nen akon pag-kanhi. Mga anak, di-re ko gusto na pug-son kamo. Imbes, libre nga ihatag ha Diyos iton iyo oras, sugad hiton mga anak han Diyos. Salamat han iyo pag-responde hi-ne nga tawag ko."
Tugon ha petsa Agosto 25, 1989 "Hinigugma ko na mga anak! Tinatawag ko kamo ha pag-ampo. Pa-agui ha pag a-ampo, mga anak, magkaka-ada kamo hin kalipay ngan kalinaw. Pa-agui ha pag a-ampo, mas riko kamo ha kalo-oy han Diyos. Sanglit, mga anak, himo-a iton pag-ampo na kinabuhi hiton kada usa ha iyo. Espesyal an tawag ko na mag-ampo kamo para adton ngatanan nga harayo ha Diyos mag bag-o unta hin kinabuhi ha pagka Diyos-non. Despues, an aton mga kasing-kasing mas-ririko tungod kay an Diyos mag-hahadi sulod ha kasing-kasing han tanan katawhan. Sanglit, mga anak, mag-ampo, mag-ampo, mag-ampo! An mga pag-ampo patikanga pag-hadi ha bug-os na kalibutan. Salamat han iyo pag-responde hi-ne nga tawag ko."
Tugon ha petsa Septembre 25, 1989 "Hinigugma ko na mga anak! Yana nga adlaw, ini-imbita ko kamo na magpa-salamat ha Diyos para han ngatanan na mga regalo nga na-diskubre niyo dida hiton iyo kinabuhi, bisan pa adton pinakaguti-ay na regalo nga namati-an niyo. Nagpapasalamat ako upod niyo, ngan gusto ko na kamo ngatanan maprobaran iton kalipay dara hi-nen mga regalo. Ngan gusto ko na an Diyos mahimo na ngatanan para hiton kada usa ha iyo. Despues, mga anak, tutubo kamo ha dalan pagka-santohanon. Salamat han iyo pag-responde hi-ne nga tawag ko."
Tugon ha petsa Oktubre 25, 1989 "Hinigugma ko na mga anak! Yana nga adlaw liwat, ini-imbita ko kamo ha pag-ampo. Permi ko kamo guin i-imbita pero harayo pa kamo. Sanglit, tikang yana nga adlaw, mag-seryoso pag-desider pag-halad hin oras ha Diyos. Upod ako niyo ngan gusto ko tudru-an kamo mag-ampo na upod an kasing-kasing. Dida ha kinasing-kasing na pag a-ampo, ma e-enkwentro niyo an Diyos. Sanglit, mga anak, mag-ampo, mag-ampo, mag-ampo! Salamat han iyo pag-responde hi-ne nga tawag ko."
Tugon ha petsa Nobyembre 25, 1989 "Hinigugma ko na mga anak! Ini-imbita ko kamo hadin mga tu-ig nag-labay pa-agui hi-nen mga tugon hatag ko ha iyo. Mga anak, pa-agui hi-nen mga tugon, gusto ko mag-himo hin mahusay nga retrato sulod ha kasing-kasing niyo, para ma-presenta ko an kada usa ha iyo ngadto ha Diyos sugad hin orihinal na imahe. Sanglit, mga anak, gusto ko na libre kamo mag-desisyun pag-pipili atbang ha Diyos tungod kay guin tagan kamo Niya hin kalibrehan mag-dedesider. Sanglit, mag-ampo, para gawas ha abot ni Satanas, maka-desider kita unta para la ha Diyos. Guin a-ampo ko kamo atbang ha Diyos ngan guin bibiling ko iton iyo pag-halad hin kalugaringon ha Diyos. Salamat han iyo pag-responde hi-ne nga tawag ko."
Tugon ha petsa Disyembre 25, 1989 "Hinigugma ko na mga anak! Yana nga adlaw, espesyal ko na benebendisyunan kamo hit akon kinag-anak na bendisyun ngan nag-hahangyo ako atbang ha Diyos na regalohan kamo pag bag-o hin kasing-kasing pagka Diyos-non. Damo na ka tu-ig ko kamo tinatawag ngan hinahangyo ha halarum ngan sim-ple na kinabuhi espiritwal, pero ma-bugnaw kamo. Sanglit, mga anak, ina-aro ko ha iyo na karawta ngan seryosoha iton pag-buhi han akon mga tugon, para di-re magmasulob-on iton iyo kalag kon di-re na ako upod niyo, ngan kon di-re ko na kamo matutugwayan sugad hiton gudti na kabata-an dida ha una nira pag-pipitad. Sanglit, mga anak, basaha kada adlaw an akon mga tugon ha iyo ngan himo-a ito na kinabuhi. Hinihigugma ko kamo, sanglit, tinatawag ko kamo ngatanan ha dalan pagka-salba ka-upod an Diyos. Salamat han iyo pag-responde hi-ne nga tawag ko."


text:
Istorya 60: Hi Abigail Ngan hi David
KILALA mo ba an mahusay nga babaye nga natapo kan David? Abigail an iya ngaran. Maaramon hiya, ngan ginpugngan niya hi David ha pagbuhat hin maraot. Kondi, antes naton mahibaroan ito, aton anay pag-istoryahan kon ano an nahitatabo kan David.
Han pinalagiw hi David tikang kan Saul, nagtago hiya ha usa nga lungib. Inupod ha iya an iya kabugtoan ngan an iba pa han iya pamilya. Ha kabug-osan, mga 400 nga kalalakin-an an inupod ha iya, ngan hiya an nagin lider nira. Katapos, kinadto hi David ha hadi han Moab ngan nagsiring: ‘Tuguti an akon tatay ngan nanay nga lumungon ha iyo, nanginginyupo ako, tubtob nga mahibaroan ko kon ano an mahitatabo ha akon.’ Paglabay han panahon, nagtago ha kabungtoran hi David ngan an iya kasundalohan.
Katapos hini nga panhitabo, nakilala ni David hi Abigail. An iya bana nga hi Nabal, riko ngan haluag an katunaan. Hi Nabal may-ada 3,000 nga karnero ngan 1,000 nga kanding. Mapintas hiya, kondi an iya asawa nga hi Abigail mahusay hinduro ngan maaram kon ano an husto nga pagbubuhaton. Usa ka beses, gintalwas pa ngani ni Abigail an iya pamilya. Aton kitaon kon paonan-o.
Hi David ngan an iya kasundalohan mabinuligon kan Nabal. Binulig hira ha pagpanalipod han iya kakarnerohan. Salit usa ka adlaw, ginsugo ni David an pipira han iya kasundalohan nga mangaro hin bulig kan Nabal. Nagkaabot an kasundalohan ni David samtang nagpipinangarot han kakarnerohan hi Nabal ngan an iya mga kabulig. May-ada daku nga panagtawo hira Nabal, salit damu an ira pagkaon. Ini an ginsiring han kasundalohan ni David: ‘Nagin buotan kami ha imo. Waray kami ginkawat nga bisan usa han imo mga karnero, kondi binulig kami ha pagbantay hito. Nanginginyupo kami, tagi kami hin pagkaon.’
‘Diri ako mahatag hin pagkaon ha mga tawo nga pariho ha iyo,’ siring ni Nabal. Mapintas hiya magyakan, ngan ginpakaraot niya hi David. Han binalik an kasundalohan ni David ngan ginsumatan hiya han nahitabo, nasina gud hiya. ‘Itaklos an iyo mga espada!’ siring niya ha iya kasundalohan. Ngan linakat hira basi kadtoon ngan patayon hi Nabal ngan an iya mga kabulig.
An usa nga kabulig ni Nabal, nga nakabati han iya mapintas nga ginyakan, nagsumat kan Abigail han nahitabo. Nag-andam dayon hi Abigail hin pagkaon. Iginkarga niya ito ha mga asno ngan nagbyahe. Han iginkatapo niya hi David, hinaw-as hiya ha asno, hinapa ngan siniring: ‘Nanginginyupo ako, ginoo ko, ayaw tagda an akon bana nga hi Nabal. Diri maopay an iya panhunahuna, ngan nagbubuhat hiya hin kalurongan. May-ada ako dara nga regalo. Alayon karawata ini, ngan pasayloa kami ha nahitabo.’
‘Maaramon ka nga babaye. Ginpugngan mo ako ha pagpatay kan Nabal tungod han iya kapintas. Uli nga mamurayawon,’ siring ni David. Paglabay han panahon, han namatay hi Nabal, hi Abigail nagin usa han mga asawa ni David.
1 Samuel 22:1-4; 25:1-43.
Mga pakiana
- Ha retrato, hin-o an babaye nga natapo kan David, ngan ano nga klase hin babaye hiya?
- Hin-o hi Nabal?
- Kay ano nga ginsugo ni David an pipira han iya kasundalohan nga mangaro hin bulig kan Nabal?
- Ano an ginsiring ni Nabal ha kasundalohan ni David, ngan ano an reaksyon ni David?
- Paonan-o ipinakita ni Abigail nga maaramon hiya nga babaye?
Dugang nga mga pakiana
- Basaha an 1 Samuel 22:1-4.
Ano nga susbaranan an ipinakita han pamilya ni David may kalabotan ha kon paonan-o sadang magbinuligay an mga Kristiano? (Prob. 17:17; 1 Tes. 5:14)
- Basaha an 1 Samuel 25:1-43.
Kay ano nga iginhulagway hi Nabal nga mapintas? (1 Sam. 25:2-5, 10, 14, 21, 25)
Ano an hibabaroan han Kristiano nga mga asawa yana tikang ha susbaranan ni Abigail? (1 Sam. 25:32, 33; Prob. 31:26; Efe. 5:24)
Ginpugngan ni Abigail hi David nga diri buhaton an ano nga duha nga maraot nga butang? (1 Sam. 25:31, 33; Roma 12:19; Efe. 4:26)
Paonan-o an reaksyon ni David ha ginsiring ni Abigail nabulig ha kalalakin-an yana nga tagdon an kababayin-an sugad han pagtagad ni Jehova? (Buh. 21:8, 9; Roma 2:11; 1 Ped. 3:7)


text:
Gradwasyon ha mga apektado nga lugar durot han Yolanda, sisiguraduhon nga madungan ha iba nga parte han nasud - DepEd Usec Dequito
TACLOBAN CITY - Waray may nakikit-an nga rason an Department of Education para deri madayon ha Marso an gradwasyon han mga estudyante ha mga lugar nga apektado han super typhoon Yolanda.
Guinklaro han Department of Education Under Secretary nga hi Manuel Dequito nga naghatag na hiya hin kamandu-an ha mga division superentendents nga siguraduhon nga malalanat han mga estudyante an harus duha ka bulan nga waray klase-klase tungod han yolanda.
Sigon han mao nga opisyal, kun kikinahanglanon, dugangan hin usa ka oras nga klase an kada adlaw, ngan make up class naman kada sabado agud la malanat han mga studyante an mga nabayaan nga leksyon.
Ha pagka yana, mga shifting la an klase ha iba nga mga eskwelahan tungod ha kakulang hin mga classrooms kon diin an iba hini in ha make shifts rooms la an guingagamit.


text:
TACLOBAN CITY- Gin dayaw han grupo han Samahan han Gudti nga mga Parag uma (SAGUPA) Sinirangan Visayas an Administrasyon Aquino ha malinampuson nga kadakpi han gin kokonsidera nga Berdugo nga hi Retired Major General Jovito Palparan Jr.
Ha interview han bombo radyo Tacloban ha programa nga Zona Libre in gin pahayag ni Nestor Libico, Mangulo han SAGUPA nga angayan dawla an pagdakpa kan Palparan tungod nga ini in wanted man ngan may kaso nga angay atubangon.
Sumala pa kan Libico nga kinahanglan papag batunon hi Palparan ha iya mga deri makatawo nga nabuhat han panahon han iya pagigin commanding General han mga kasundaluhan ha Rehiyon kon diin damo an mga pinamatay ngan pira ha mga pagpakabuhi an naapektuhan matungod han makusog nga militarisasyon nga inabat han mga ordinaryo nga tawo hadton panahon pa hini han serbisyo ha Samar.
Duda naman hi Libico ha timing han pagdakop kan Palparan kon diin gin ka igsakto la ha adlaw ha pagtigaman han International Humanitarian Law Day ngan kon diin lagapak naman ha survey an performance rating ni PNOY.
Manunumduman kakulop la han maagahon han madakop han mga tinaglawas han NBI hi Palparan ha Sta Mesa Manila tungod han kaso nga serious Illegal Detention han daw gin aalegar pag kidnap han duha nga mga estudyante ngan mga aktibista han University of the Philippines.
Samtang yana nga nadakop na hi Palparan in nagtutuo naman hi Libico nga waray pagbabag-o ha istilo han militarisasyon han mga kasundaluhan nga daw alagid agid pa han systema ha panahon ni Palparan.


text:
Archibasílika ni San Juan de Letrán
An Archibasílika Papal ni San Juan de Letrán (puyde gihapon Archibasílika Papal ni San Juan ha Letrán; Initalyano: Arcibasilica Papale di San Giovanni in Laterano; Kinatsila: Archibasílica Papal de San Juan de Letrán; Iningles: Papal Archbasilica of St. John Lateran) nga kilalado gihapon hin halipot nga Archibasílica ni San Juan de Letrán, Basílika ni San Juan de Letrán, Basílica Letrán o Basílica Laterano in katedral nga singbahan han Diyosesis han Roma ngan amo an opisyal nga lingkoranan pansingbahan han Obispo han Roma nga amo an Katoliko nga Santo Papa.
Mga kasarigan[igliwat | edit source]
- ↑ An basílika, nga gintatag-iyahan han Santa Sede (artikulo 13 han Tratado han Letrán), "naghihimo nga bahin han teritoryo han Estado Italyano (kundi) mayda mga immunity nga ginhatag han Balaod Panlangyaw han lingkoranan hin mga diplomatiko nga mga ahente hin langyawanon nga mga Estado" (artikulo 15 han Tratado han Letrán).


text:
Palasyo han Quirinal
An Palasyo han Quirinal (kilalado ha Initalyano nga Palazzo del Quirinale o kun ha halipot Quirinale) usa nga gintukod ha kaagi nga nahamutang ha Roma, Italya, an yana nga opisyal nga urukyan han Mangulo han Republika Italyana. Nahamutang ini han Pungtod Quirinal, an gihataasi han pito nga mga pungtod han Roma. Ini nga palasyo gin-ukyan hin katloan nga mga santo papa, upat nga hadi ngan napulo kag usa nga mga mangulo han Republika Italyana. Naabot an palasyo hin kahaluag nga 110,500 nga kwadrado nga metro ngan amo an ika-6 nga gidako-i nga palasyo han kalibutan[1] ha kahaluag, ngan amo gihapon an gidako-i nga urukyan hin Nangungulo hin Estado.[2]
Mga kasarigan[igliwat | edit source]
- ↑ World's largest palace. Wikipedia Ginkúhà Septyembre 30, 2013.
- ↑ Il Quirinale, la residenza più vasta del mondo. loveforitaly.it. Ginkúhà Hulyo 18, 2013.
- Rendina, Claudio (1999). Enciclopedia di Roma. Rome: Newton & Compton.
- http://www.nationalgeographic.it/italia/2011/01/02/foto/quirinale_diario_fotografico-157510/1/
Mga sumpay ha gawas[igliwat | edit source]
- Official site of the Presidency of Italy (Virtual nga pagsudoy han Palasyo han Quirinal)
- Satellite nga hulagway han palasyo ngan han taramnan hini Tigaman: Usa ka block ha kanawayan han mga Taramnan amo an Palazzo Barberini. Ha mga butnga daplin han halaba nga timugan nga dapit nga ligid han taramnan ha tabok han karsada amo an gutiay nga kupola han Sant'Andrea al Quirinale ni Bernini. Ha sunod nga iskina ha amihanan an sinbahan ni Borromini, an San Carlo alle Quattro Fontane. Ha Diagonal ngan ha katundan han fachada, ha butnga hin mga gudti-gudti nga mga karsada amo an turquoise nga baga hin tub nga poligono han Burabod Trevi.


text:
Kapulungan hin mga Representante han Pilipinas
An Kapulungan hin mga Representante han Pilipinas ha (Ingles: House of Representatives of the Philippines, Espanyol: Camara de Representantes de Filipinas) amo an hamubo nga kapulungan han Kongreso han Pilipinas. An Senado han Pilipinas amo an hataas nga kapulungan. An kapulungan nadanay impormal nga gintatawag Kongreso. An mga miyembro hini gintatawag nga Kongresman (mga kinatawan ug mga konggresista) ngan an ira titulo mao an Representante.
Sulod
Representasyon nga pan-distrito[igliwat | edit source]
Kongresyonal nga destribusyon/lehislatibo[igliwat | edit source]
Pansyudad ngan Panimungto nga mga Distrito[igliwat | edit source]
Kitaa gihapon[igliwat | edit source]
- Ispiker han Kapulungan han mga Kinatawan han Pilipinas
- Mga distrito hin pambalud han Pilipinas
- Senado han Pilipinas
- Mga kagawarang tagapagpaganap ng Pilipinas
- Kataas-taasang Hukuman ng Pilipinas
- Batasang Pambansa
- Mga Batas Republika ng Pilipinas
Kaurian:Pamahalaan ng Pilipinas Kaurian:Tagapagbatas ng Pilipinas Kaurian:Kapulungan ng mga Kinatawan ng Pilipinas


text:
Hiruhimangraw hiton Wikipedia:Turók
Stub --> Sepa[igliwat | edit source]
Ha disksyunaryo ni Abuyen pakli 335, an Sepa mayda kahubad ha Iningles nga stump; stub, ha tinag-alog tuod. Pagkita mo poydi ba naton gamiton ini nga pansaliwan han ngatanan nga may pulong nga stub dinhi ha Winaray nga wikipedia? Salamat--JinJian 14:35, 1 Abril 2010 (UTC)
Posibilidad para hiton "stub"[igliwat | edit source]
Iton sepa puyde naton gamiton nga Winaray para ha stub. Kundi ha Tinag-alog nga Wikipedia diri hira nagamit han pulong nga tuod para han ira stub kundi usbong. Ngan ha Sinugboanon nga Wikipedia, iton ira ginagamit saha. Iton pulong nga saha o sahà ha Winaray iton kahulogan amo gihapon sugad ha Sinugboanon--turók hin tanom.
Iton stub ha literal nga Ininglis puyde mangahulogan nga
- stump of a tree or plant
- short piece or length remaining after the main part has been removed or used up
- any short projection
Tungod kay iton stub ha Ininglis nga Wikipedia, usa nga halipot nga barasahon nga puyde pa tumubo, iton kahulogan nga ginagamit hini amo an ikatulo nga kahulogan ha Ininglis. Kon gumamit kita hiton pulong ha Winaray, maupay ada nga iton aton gamiton iton pulong nga harani han ikatulo nga kahulugan kay iton tinguha nga tumubo iton mga stub.
Ha Kinatsila nga Wikipedia, an ira ginagamit nga pulong para hit stub amo it esbozo. Ginkita ko ini nga pulong han ak Kinatsila nga pagpurulongan ngan nasabtan ko nga iton esbozo nga an sinonimo bosquejo nangangahulogan nga diseño primero,hecho a grandes rasgos y no definitivo, de una obra pictórica o de creación ngan idea o plan vagos o poco perfilados de algo. Iton ideya nga gindadara han pulong nga esbozo o bosquejo amo an ideya hin outline kon ha Ininglis o plano nga waray pa sulod. Amo nga kon pumili kita hin pulong para hit "stub" iton kahulogan nga aton angay gamiton iton nagpapaaliday hiton "pagtikang" imbes nga iton "upos" o an "nahabilin katapos hin pag-utod o paggamit"
Pinaagi hini, an aton mga posibilidad para han stub ha Winaray amo an.
- saha (o sahà)
- turók
- sepa
Mayda pa pulong ha Winaray nga nangangahulogan nga "stub" nga amo an pulong nga "upos" kundi diri ako ma-rekomenda nga gamiton naton an pulong nga "upos" kay ini ginagamit ha pagtawag hiton haglipot nga nanhibibilin katapos hin pag-utod o paggamit sugad pananglitan han "upos" hin mga sigarilyo ngan sigarro katapos hin panigarilyo. Iton "sepa" puyde gad ada, kaso la diri ak sigurado kon an kahulogan hini ha Ininglis nga "stub" amo an short projection o short piece remaining after main part has been removed or used up. Amo nga maurupay ada gamiton naton an saha (o sahà kay ini daan na ginagamit ha Sinugboanon nga Wikipedia ngan amo gihapon an kahulogan ha Winaray), o kundi man gamiton naton an pulong nga turok kay iton mga stub ha Wikipedia "matubo" pa man. ¿Ano ha im paghunahuna iton naangay ha hini nga mga posibilidad?
--Harvzs 06:50, 3 Abril 2010 (UTC)
- Kun sugaron ta hini, imbes nga amo ini an nakasurat ha plantilya nga stub : Ini nga artikulo stub. Puyde ka makabulig hit Wikipedia pinaagi hit pagdugang hin detalye dinhi, igsaliwan ta hin: Ini nga barasahon turók. Puyde ka makabulig hit Wikipedia pinaagi hin pagparabong hini. Puydi liwat naton dugngon nga maging:
Ini nga barasahon usa ka turók. Ayaw kaalang hit pagbulig ha Wikipedia pinaagi han pagparabong hini.
... o alid-agid hiton, tapos, igbutang ta hin mga internal links o mga sulod nga sumpay para han mga sinmurunod: turok -> Wikipedia:Stub nga may redirect ha Wikipedia:Turok o Wikipedia: Turók; ayaw kaalang -> Wikipedia:Ayaw kaalang kun ha iningles nga wikipedia wp:bold; pagbulig -> Wikipedia:Paagi pagliwat o pag-edit hin pakli; pagparabong hini -> pagename| action edit. Ano tim pagkita? --JinJian 07:51, 4 Abril 2010 (UTC)
Stub/turok....[igliwat | edit source]
Nabasa ko an im mga bag-o nga mensahe mahitungod han stub/turók. Uyon ak nga "turók" an gamiton nga kahubad han "stub"....
--Harvzs 00:38, 6 Abril 2010 (UTC)
Turók[igliwat | edit source]
Bahin han Turók, baga redundant an Puyde ka makabulig hit Wikipedia pinaagi hit pagdugang hin detalye dinhi ngan Ayaw kaalang hit pagbulig ha Wikipedia pinaagi han pagparabong hini. (Gingamit ko ha una, an pulong nga pagparabong kay para mas mayda koneksyon ha Turók, para mas sayod ngan diri malipat, an buot signgon ha iya konteksto labi na para ha mga bag-ohan. Mayda liwat lain nga mga kasirigngon ha winaray it Turók sugad hit sting o inject.)
- Kun ako it im pagpapakyanhan, mapili la ako ha usa ha ira nga duha. Bisan diin ha ira nga duha, waray ha akon problema.
Kun igredirect nala naton an template:stub pakadto ha template: Turók? Ano tim pagkita?--JinJian 05:30, 6 Abril 2010 (UTC)
Template:Turók[igliwat | edit source]
Ginredirek na an Template:Stub ngadto han Template:Turók. Ngan ginpili ko an "Ayaw kaalang hit pagbulig ha Wikipedia pinaagi han pagparabong hini". --Harvzs 05:36, 6 Abril 2010 (UTC)


text:
Sangkalibutan Nga Pag-Asoy Bahin Han Kanan Tawo Mga Katungod
Pasiuna
Tungod han pagkilal-a nga an tiunay nga dignidad ug katpong ngan diri-maiwasan nga mga katungod hadton mga kaapihan kanan tawo pamilya amo an pinatatamakan han katalwasan, hustisya kalinawan han kalibutan;
Tungod han pagpasibaya ug pagbiay-biaya han kanan mga tawo katungod nga nahingadto hin mga magpakarima-dima nga mga buhat ug nakapahangit han katawhan, ug dumangat han pag-abot hin bag-o nga panahaon diin an mga katawhan magpapahimulos han ira katadungan pagyakan ug pagtuo hin waray ikahahadlok ug an katalwas tikang hin mga kabaraka ug pahingulang iginsaysay nga amo an pinakahitaas nga hingyap han mga molupyo;
Tungod nga kinahanglan gud, agud an tawo diri mapiritan paggapil, ha iya katapusan nga paningkamot, pag-ato pagraugdauga ha iya, igan an mga katadungan han tawo panalipdan gud ha balaud;
Tungod nga kinahanglanon gud an pagpaudway han nagtutubo nga pagkasarangkay han mga nasud;
Tungod kay an mga katawhan han un nagotco pagtangdo han ira tuluohan bahin han kanan tawo panguna nga mga katungod, sugad man han iya pagkatawo ug dignidad, an pareho nga mga katadungan han lalake ug babaye, ug naguuungara hin mauro-upay nga kinabuhi ubos han katalwasan;
Tungod nga an mga kaapi han hini nga kapunungan, nagsaad man han ira pag-urusa paningkamot kaupod han UN, pagpasamwak agud respetohan hin mahugot an kanan tawo panguna nga mga katungod;
Tungod nga an paggisinabtanay hini nga mga katungod importante gud kaupay basi matuman ini nga panaad;
Sanglit, an ASSEMBLEYA HENERAL nag-aasoy hin pagsering;
KANAN KALIBUTAN DEKLARASYON BAHIN HAN KANAN TAWO MGA KATUNGOD
Nga an ngatanan nga mga nasud ug katawhan magkakau-urusa agud matuman ini nga panuyo, nga diin kada tagsa-tagsa nga kaapihan katilingban, magtatalinguha pagtutdo basi dumukwag ini nga mga katungod, pinaagi hin mga mapinulsanon nga mga buhat, ha nasyonal ug internasyonal nga mga kalibungan, nga ini kilal-on ngan tumanon hadton mga katawhan nga ira nasasakupan.
Artikulo 1
Nga an ngatanan nga mga tawo, nahimugso talwas ug katpong ha ira dignidad ug katdungan. Hira natawo dinhi ha tuna mayda konsensya ug isip ug kaangayan gud la nga an ira pagtagad ha tagsatagsa sugad hin magburugto.
Artikulo 2
Nga kada osa may-ada katadungan ngada hini nga mga katungod ug mga katalwasan nga nahiaasoy dida hini nga Deklarasyon ha waray bale han iya kolor ha panit, yinaknan, tuluohan, mababaye man o lalake, kori amo man an iya isip-politikal, an iya gintikangan nga nasud, an iya mga bahandi, kon ano hiya o ano pa dida nga mga suklanan.
Labut hini, an pagtagad diri hihimuon pinaagi han politikal, tuna o tindog pagkalibutan han nasud, o kon taga diin ito nga tawo, o sino kon ito nga nasyon independiente, may tag-mangno, o may kakulangan han ira pangobyerno.
Artikulo 3
An kada tagsa may katadungan ngada ha kinabuhi, ngada ha katalwasan ug hin kinabuhi nga waray kahadlokan.
Artikulo 4
Waray hin-o man nga magigin uripon. An paguripon ug an pamaligya o pagpalit hin mga uripon ha bisan ano nga paagi igindidiri gud.
Artikulo 5
Waray tawo nga igpapailarum hin pagpakuri-i o hin diri tinawo o sobra hin kamaka-aalo riga pagkastiguha.
Artikulo 6
An kada tagsa may katadungan kilal-on nga usa nga tawo, ha stubangan han balaud, bisan biin hiya makadto.
Artikulo 7
Papreho an tawo ha stuban-gan han belaud ug an bisan hin-o mahihimo pangaro han bulig ug pananlipud han balaud. An usa ka fawo nga gin-iiba o nakakasering nga gintutuyo hiya pag-ibaha makakahimo peghangyo han bulig han balaud.
Artikulo 8
Pinaagi han mga nasyonal nga mga buhatan, an kada usa may katadungan pamiling hin hingpit nga katalwasan ngadto hin mga pagsupak han iya mga katadungan pamiling hin hingpit nga katalwasan ngadto hin mga pagsupan ha iya mga katadungan nga hatag ha iya han batakan balaud./p>
Artikulo 9
Iguin didiri an waray ha rason nga pagdakop, pagpreso ug pagpagawas han nasud.
Artikulo 10
Dida han pagturotimbang han iya mga katadungan ug mga obligasyon, ug mga kiha kriminal kontra ha iya, an kada usa may katadungan ngadto hin waray trampa ug ha publiko nga pamati han iya kaso pinaagi hin independyente ug waray inu-ugupan nga buhatan.
Artikulo 11
- In himo-an nga nakasala may katadungan nga diri sidngon nga salaan tubtob nga diri pa hiya naproybahan nga salaan dida hin ha publiko nga pamati diin hiya gintagan han nga tanan nga mga habulig para han iya depensa.
- Diri pagsasalaon in usa mahitungod hin sala o binuhatan o waray buhata, nga dire pasinisering nga sala ubos in nasyonal o internasyonal nga balaud, badton panahon han pagbuhata hito. Sugad man liwat, diri mahihimo ipatong in maburobug-at nga patok kay nga pena han buhatan into nga sala.
Artikulo 12
Waray hin-o man nga igpapailarum nga diri nahalulugar nga paghimasok ha pamilya, panimalay, han pribado nga kalugaringon, ha mga sinurat o paghugaw han iya ngaran o honor. An kada usa may katadungan pagpanalipdi han balaud supak hini nga mga pagsamuk-samok o pagtamaya.
Artikulo 13
- Ha sakob han iya nasud nga ginpupuy-an, an kada usa may katadungan hin paglakat-lakat kon pagpuyo hain man hiya maruyag;
- An kada usa may katadungan pagbaya han iya nasud, upod an iya kalugaringon ug pagbalik ngada hito.
Artikulo 14
- An kada usa may katadungan pangaro hin panalipod kontra hin pagraugdauga tikang ha iba nga nasud;
- Ini nga katadungan diri mahihimo igrason dumata hin mga pagkiha gumikan hin mga krimen nga diripolitikali o mga buhat dupak hari mga prinsipyo ug mga panuyo han UN.
Artikulo 15
- An kada usa may katadungan ngada han iya nasyonalidad;
- In usa nga tawo diri mahihimo kahukasan han iya paggka nasudnon hin waray ha rason ug waray liwat maka-agpugong ha iya pagbalhin han iya pagka nasudnon.
Artikulo 16
- An mga lalake o babaye nga aada na ha igo nga panuigon an may katadungan ag-awawa ngan magka-ada hin familya ha waray bale han iya kolor ha panit, nasyonalidad o tuluohan. Hira an mayada purupareho nga mga katadungan mahi-unong ha pag-awawa, samtang nga mag-asawa ngan han pagpawaray bale hito nga ira pag-asawa;
- An kasal an pagbobohaton la ha talwas ug tim-os nga pag-ayon han mga pagkakasion;
- An familya an unob ngan panguna nga hupo han katilingban ngan may katadungan nga panalipdan han katilingban ngan han gobyerno.
Artikulo 17
- An kada usa may katadungan pagtag-iya hin bagay ha iya kalugarinhon o kaupod an iba;
- Waray hin-o man nga tawo nga kukuhaan han iya pag-tagiya hin waray-ha-rason.
Artikulo 18
An kada usa may katadungan hin ha iya pag-isip, konsensya ug relihiyon; kaupod hin an katadungan pagbalhin han iya relihiyon, pagtuo ug katal-wasan, mahiya la nga usa o kaupod in iba, ha publiko o pribado agud igpasamwak an iya tuluohan ha pagtutdo, paghalad o pagsingba.
Artikulo 19
An kada tagsa may katadungan pag-isip o pagsaysay; ini nga katadungan naglalakip han iya pagpasamwak han iya mga opinyon nga diri pagsasamukon sugad man pagpamiling, pagkara-wat ug paghatag hin mga impormasyon o mga ideya pinaagi ha media hin waray pinili.
Artikulo 20
- An kada tagsa may katadungan hin mamingawon nga pagtitirok ug paguurosa;
- Diri mapipirit in usa ka tawo pagpiriton pagbulig hin usa nga kapunungan.
Artikulo 21
- An kada tagsa may katadungan pag-api dida han pan-gobyernohan, ha directa o pinaagi han mga pinili nga mga tumindog;
- An kada usa may katadungan kumarawat han mga serbisyo publiko ha iya nasud;
- An ungara han mga tawo amo an pinatatamakan han gahum han gobyerno; Ini tutumanon pinaagi hin tunay ug pinanahon nga pinilay bubuhaton hin sekreto nga butosay o puropareho nga paagi hin panmutos.
Artikulo 22
Kada usa, tungod han hiya kaapi han katilingban, may katadungan han iya seguridad nga sosyal, tubtob han kaya han nasyonal ug internasyonal nga pagkaurosa subay han mga organisasyon ug mga bahandi han kada gobyerno, mga katadungan nga sosyal, kultural ug sosyal nga dir-gud-maiiwasan dida han talwas nga pagtubo han iya pagatawo.
Artikulo 23
- An kada tagsa may katadungan pagtrabaho, pagpili hin trabahu-an ngadto hin mga-makatawo-nga-kahimtang-hin panarabahuan ug panalipdi hin kawaray trabaho;
- An tagsa-tagsa, may katadungan ngada hin eksakto nga suho para hin eksakto nga trabaho; hin diri hiya pag-iibahan;
- An hin-o man nga natrabaho may katadungan kumarawat hin eksakto ug may-bintaha nga bayad, agud magseguro para ha iya ug han iya pamilya hin kinabuhi kaangayan hin tawo, ngan kon kinahanglan madudugangan pa hin iba nga mga paagi hin sosyal nga mga panalipud;
- An kada tagsa may katadungan pagtindog o pagbulig hin mga unyon agud maproteheran an iya mga intereses.
Artikulo 24
An kada tagsa may katadungan hin pagpahuway ug pagpahalibway, kaupod in pagtakon han iya mga oras hin pagtrabaho ug ha mga panahon nga adlaw nga mga lu-an nga binaydan.
Artikulo 25
- An kada tagsa may katadungan ngada hin igo ug kaangayan nga panginabuhi para ha iya kalugaringon ug han kanan iya pamilya panlawas, sugad man han pamanapton, balay, urokyan ug mga pagataman nga sosyal ngan medical, ug katadungan ngada hin kaseguro ha panahon hin paghi-iwas han trabaho, kasakit, kabaldado, ka balo kalagas o kawar-ayan o ano la nga remalaso;
- An pagin iroy ug pagin bata nahipapailarum hin espesyal nga pagtimangno. An ngatanan nga mga bata, natawo sakub o gawas ha kasal, nahasisirong gihapon hini nga sosyal nga panalipud.
Artikulo 26
- An kada tagsa mayda katadungan ngada hin edukasyon. An edukasyon amo in libre, por los menos, ha elementarya ug ha syahan nga mga balitang. An edukasyon ha elementarya kinahanglan piriton gud. An pag-aram han teknolohiya ug profesyonal nga edukasyon abyerto para han ngatanan ug man an huro-hitaas nga pag-aradman maarabut hin usa sugad han iya maakos;
- An panuyo han edukasyon amo an bug-os nga pagtubo han kanan tawo personalidad ug an pagpabaskug han pagrespeto han kanan stawo mga katungod ngan han mga unob nga mga katalwasan, lgpapadukwag an paggisi-nabtanay, paggipuro- paasensyan ug an pagsarangkay han mga nasud, mga hugpo sugad han relihoyoso ug magkadugo nga mga hugpo, ug maniningkamot nga magpabilin an kanurayaw;
- An mga kag-anak may katungod pagpili han klase nga edukasyon para han ira mga anak.
Artikulo 27
- An kada tagsa may katadungan pagbulig dida han mga buruhaton nga kultural han katilngban, pagpulos han mga artes ug pakigsasaro han mga siyentipiko-nga-mga-bintaha sugad man han mga iba nga kaupayan.
- An kada tagsa mayda katadungan magpanalipud han mga bintaha tikang han mga siyentipiko nga imbento, mga sinurat o producksyon n mga aristiko nga iya.
Artikulo 28
An kada tagsa may katadungan ngada hin kahimtang nga sosyal of internasyonal diin an mga katadungan ug katal-wasa dida hin nga Deklarasyon mahihimo katuman.
Artikulo 29
- An kada tagsa may mga turumanon ngada han katiling-ban diin aada gud la an bug-os nga pagtubo han iya pagkatawo matutuman.
- Dida han iya pagtuman han iya mga katalwasan ug mga katadungan, an kada tagsa matataknan subay han mga aludayday han balaud, kanay tiunay nga panuyo amo la an pagpakilala ug pagparespeto han mga katadungan ug mga katawasan han iba ug pagtuman han mga kinahanglanon han moralidad, an kahimyangan han publiko ug an kaupayan ha katilingban nga demokratiko.
- Waray hini dinhi ngamga katadungan ug mga katalwasan bubuhaton supak han mga panuyo ug mga prinsipyo han UN.
Artikulo 30
Waray hini dinhi nga Deklarasyon in intyendihon nga naghahatag ngada hin bisan ano nga Gobyerno, hugpo o tawo hin katadungan pagbuhat hin bisan ano nga makakabungkag hin ano dida nga katadungan ug katalwasan nga nailagda dinhi


text:
Pietro Gasparri
Hi Pietro Gasparri (5 Mayo 1852 – 18 Nobyembre 1934) usa nga Katoliko Romano nga kardinal, diplomátiko ngan politiko han Curia Romana ngan nagpirma han mga Kasabotan han Letrán. Nag-alágad hiya ghapon komo Kardinal nga Maghirilom han Estado ha ilarom nira Papa Benedicto XV ngan Papa Pío XI.
Biyograpiya[igliwat | edit source]
Natawo hi Pietro Gasparri ha Capovallazza di Ussita (usa nga frazione ha yana nga lalawigan han Macerata, nga kabahin han una han mga Estados Pontifisyos). Hiya an putó nga anak hin pamilya hin mga kampesino o mga pastor hin karnero. An iya mga kag-anak hira Bernardino Gasparri ngan Giovanna Sili, nga mayda walo nga lain nga mga anak. Nag-aram hi Pietro Gasparri hin pilosopiya ngan teolohiya nga katolika hin mga dirudilain nga mga unibersidad romana. Naggradwar hiya hin magduha nga balaod, nga amo an sinisiring nga balaod sibil ngan balaod kanoniko.
Gin-ordenar hiya nga pádì o saserdote han 31 han Marso han 1877, ngan nagtrabaho hiya nga personal nga maghirilom ni Kardinal Teodolfo Mertel. Hini gihapon nga panahon nag-aram hiya hin balaod kanoniko ha Roma ngan ha París. Han 1896 ginpili hiya nga api han Komisyon Pontifisya para han examen han pagka-valida han mga Anglikana nga mga ordenasyon.


text:
Hawaii (purô)
An Purô han Hawaii in uska bulkanon nga purô ha Amihanan Kalawdan Pacifico. Mahitungod nga an kahaluag in 4,028 milya kwadrado (10,432 km²), ini in durudako kaysa ha ngatanan nga mga Hawaiinon nga mga purô nga gintampo ngan amo an gidadakoi nga purô ha Estados Unidos. An Purô han Hawaiʻi in gindudumara komo an Condado han Hawaiʻi ha sulod han estado han Hawaii. An lingkuran han condado in aada ha Hilo. Ha nahigaraan, Hawaiʻi in ginkikilala komo an "Big Island (ha winaray: Dako nga Purô para maibsan an pagkalipat ha butnga han Purô han Hawaii ngan an estado.


text:
Quezon
- Para hit lain nga kagamit, kitaa Quezon (pansayod).
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Quezon usa nga probinsya o lalawigan han Pilipinas nga nahamutang ha CALABARZON nga rehiyon ha Luzon. An lalawigan ginngaranan ha dungog ni Manuel L. Quezon, an ikaduha nga Presidente han Pilipinas, ngan an kapital hini amo an Syudad han Lucena. Diri nahamutang dinhe an Syudad han Quezon ngan diri angay iglipat an Syudad han Quezon ngan an Lalawigan han Quezon: an Syudad han Quezon nahamutang ha Metro Manila, in rehiyon ha katundan han CALABARZON, samtang an Lalawigan han Quezon nahamutang ha sinirangan nga CALABARZON.
An Quezon nahamutang ha timugan o salatan-sidlangan han Metro Manila ngan ginpapalibotan ini han lalawigan han Aurora ha amihanan, han Bulacan, Rizal, Laguna ngan Batangas ha katundan ngan han mga Camarines nga lalawigan ha sidlangan. An Quezon nahamutang hin istmo nga nagbubulag han Bicol nga Peninsula tikang han darudako nga bahin han Luzon. Nalalakip gihapon han lalawigan an Kapuropod-an han Polillo ha Dagat Pilipinhon.
In dako nga karadto-an hin mga turista han probinsya amo an Bukid Banahaw. An bukid mayda sinisiring nga ispiritwal nga mistisismo. Damo nga mga relihiyoso nga cult ngan mga relihiyoso nga mga organisasyon ada hit mga kabugkiran ngan damo nga mga Katoliko nabisita hit bukid ha panahon han Semana Santa.
Heyograpiya[igliwat | edit source]
Politikal[igliwat | edit source]
An Quezon ginbahin ngadto hin kap-atan (40) nga mga bungto ngan usa (1) nga syudad.


text:
Hiruhimangraw:Pinus nigra
Mabibilngan dinhi - nagkikinahanglan hin paghubad[igliwat | edit source]
Sumala ha Catalogue of life, mabibilngan ini nga species ha "SW, S and SE Europe; N Algeria; N Morocco; Cyprus; Turkey; from the Krym [Crimea] in Ukraine along the Black Sea coast eastwards to Krasnodar in the Caucasus.. TDWG: 11 AUT-AU 12 COR FRA-FR SPA-AN SPA-SP 13 ALB BUL GRC ITA-IT KRI ROM SIC-SI TUE YUG-BH YUG-CR YUG-KO YUG-MA YUG-MN YUG-SE YUG-SL 14 KRY 20 ALG MOR-MO 33 NCS-KR 34 CYP EAI TUR". Alayon pagbulig hiton paghubad o paghatag hin kadugangan nga kasayoran hinin nga artikulo.:  [1] Lsjbot (hiruhimangraw) 22:00, 30 Mayo 2014 (UTC)


text:
Lincoln Diaz-Balart
Hi Lincoln Diaz-Balart (natawo han Agosto 13, 1954), Amerikano nga politiko, usa nga Republikano miyembro han Kamara han Representante han Estados Unidos tikang han 1993, nga narepresentar han ika-21 nga Distrito han Florida (mapa).
Natawo hiya ha Havana, Cuba ngan anak hiya han tinmalikod na nga Cubano nga politiko nga hi Rafael Diaz-Balart ngan kasanhi nga umangkon ni Fidel Castro. Nag-iskwila hiya ha American School of Madrid, Madrid, Espanya, New College of Florida, Cambridge University, ngan Case Western Reserve University. Usa hiya nga abogado ngan lehislador han estado ugsa hiya inmapi han Kamara han Representante han Estados Unidos. Han 2000 ngan 2002, nagdalagan hiya hin pagreelihir nga waray kabangga. Dida han 2004 ngan yana han 2006, iginkabangga hiya ni Frank J. Gonzalez[1], usa nga libertarian nga Demokrata. Miyembro hiya han House Rules Committee ngan House Committee on Homeland Security, ngan usa hiya nga sponsor han Homeland Security Act. Hi Diaz-Balart kasal kan Cristina Diaz-Balart, ngan mayda hira duha nga anak: hira Lincoln ngan Daniel. An iya bugto nga hi Mario Diaz-Balart, usa gihapon nga kongresista, nga amo an narepresenta han ika-25 nga distrito han Florida.


text:
TACLOBAN CITY- Tuig 2005 han matudlok hi Palparan kumo Commanding General han 8th Infantry (Storm Troopers) Division ha Catbalogan, Samar.
Gin sesering nga nagin malinampuson an kampanya hini ha pag stabilize han pwersa han mga rebelde nga NPA ha mao nga lugar han magkamay ada 80 porsyento nga pagluya han opensiba han mga kaaway han gobyerno.
Pero kasunod hini in mga pagtalapas han katungod pantawo an nakapag para-ot han imahe han kasundaluhan ha panahon kon diin gin sesering damo nga mga Human Rights violation labi na ha mga parag uma an nahipatik.
Sugad nala han pagpataya han 5 ka tawo usa na hini an duha nga hira UCCP Pastor Edison Lapuz, Leyte; ngan Atty. Fedelito Dacut, Leyte; 2 nga nahipatik hin kaso nga frustrated murders, 2 nga pan hostage, 5 hin kaso nga harassment ngan 4 nga aerial bombings operation.
Sumala naman ha record han Karapatan-Eastern Visayas, ha panahon gihap ni Palparan in natabo an 40 nga kaso hin nga naka apekto hin 2,433 individuals or 1,786 families matungod na han ginsesering pambomba ha Isla han Samar.
Ugsa magretiro in nagin mangulo pa hi Palparan han mga kasundaluhan ha Central Luzon ngan na gin Congressman ha ilarom han Bantay Party List.
Hi Palparan nga nagtubo ha poder han Tatay hini nga taga Malitbog Southern Leyte in gin sesering berdugo han panahon han pamumuno ni Former President Gloria Arroyo.